地藏本願經講記

（仞利天宮神通品第一）

唐于闐國三藏沙門實叉難陀譯

聖一老法師述

序

敘言

仞利天宮神通品第一

序

甲子仲春，余應香江佛子之邀，為演六祖大師法寶壇經同參研習，以是因緣，得訪故人聖公長老於寶蓮。展讀聖師之地藏本願經講記，踴躍歡喜，不能自勝；復詳披究，見其詞坦義明、質直詣實、言近指遠，深契當機者也。夫佛法宗旨，不外教人覺而不迷、正而不邪、淨而不染，是謂之三寶也。而其修學入門，無有不從地藏始也；首求心地建設，明因果、詳事理、堅信心、啟智慧、光大孝道，止於至善之域，即心地無盡寶藏也。發之大宇為慈悲，觀音表之；終始不離智慧，文殊表之；充實美滿、幸福之人生，普賢大行是也。是以四大士總表佛法全體大用，何迷信之有哉！以少宣傳，致令世人莫解正真，生種種誤會，自失勝利。惜哉！今聖師於劫後，欣逢勝緣，復演之九華，深得意旨，以名號、布施、見聞三品，結歸三寶，發明一經真實功德，利濟無窮，自非具眼知識，莫能之也。讀竟如飲甘露、如獲至寶，即於講席，普勸流通，使天下學佛之士，各各了知，正修行路、不墮邪見、不造惡業、心開意解、增長福慧，庶不負佛祖之悲願，大士之宏誓，暨聖師之婆心苦口也。

佛曆三○一一年清明前一日

華藏沙門淨空謹識

敘言

一九七九年，吾回祖國朝山，始登九華，瞻禮地藏菩薩聖跡，緬懷過去，無限感慨！八○年復來，與群公晤面，交談甚歡。八一年再睹，名山增色，僧尼倍多，佛事齊備，梵音唱誦，晝夜無間。八二年因緣時至，諸山長老、普全和尚、仁德法師鼓勵之下，洽逢中秋佳節，開講本經。又承安上法師，允諾翻譯，佛協會領導同志協參贊助，諸緣成就，在祗園大殿，宣講地藏本願經。每日上午講經，下午寫稿，不期三十五日，案頭積稿，大致可觀。整個教理，包含深淺，初心學者，亦易研究。一方面明白佛教大意，一方面由解生行，離塵脫俗，無忝僧倫，置諸座右，不無小補。若在家修行，分明因果、酬報親恩、奉公守法、建立良好風紀、報效國家，亦甚適宜。此次講經圓滿，荷蒙緇素大德，皆大歡喜，聖一非常感激。更有法會同仁，詢及繕稿問題，付印流通者，故略敘梗概，以待後緣云爾。

一九八二年農曆九月十九觀音聖誕日

仞利天宮神通品第一

此是三題，第一經題、第二人題、第三品題。

先講經題：

今日在九華山講地藏經，緣起三年前。一九七九年，我來九華朝山，初與仁德法師、諸山長老見面，又與馬書記相識。第二年——一九八0再來九華，仁德法師即議擬欲不慧來山講經，我說祖國大德法師很多，何用後學來獻醜，是不敢當。一九八一年，復來朝山，此事重提，又加馬書記讚請。當時不過說說而已，不期今八二年，便成事實。佛說萬法從緣生，緣會即成，不我欺也。所以此次講經，實感謝仁德法師，及諸山長老為發起人，更感謝馬書記，樂助其成。尤其是馬書記，為國、為民、為教、為九華山貢獻甚大。今日九華在全國名山中，不亞普陀山，每年都有超過千千萬萬人來朝聖跡，見聞隨喜，皆種善根。

今日祖國佛教落實——寺廟重興、培育僧才、佛法流通。南京刻經處，曾印普門品、金剛、法華、地藏等經，印得非常好，是線裝的。佛法既已流通，人人得以受持、讀誦；然而佛經道理很深，一般人不能瞭解時，須人解釋，因此就有講經法會。但是祖國法師甚多，用不著我來講，該請仁德法師及諸山長老，可是他們很客氣；我此次亦不過來祖國參學，向各位大德學習，其中有欠妥之處，還請各位大德指正。

在我們這個地球上，過去已有七佛出世：第一是毗婆尸佛，第二是尸棄佛，第三是毗舍浮佛，第四是拘留孫佛，第五是拘那含牟尼佛，第六是迦葉佛，第七是釋迦牟尼佛；將來還有彌勒佛等九百九十五佛出世。每位佛出世，都說法教化一切人；因為人人皆有佛性，從性起修，功圓果滿，皆可成佛。

但是一般人迷而不悟，佛就對機說法，令其自覺。因為人的根機不同，佛說的法就多了。釋迦牟尼佛在三千年前，降生印度迦毗羅國，十九歲出家，五年參學，六年苦行，三十歲便成正覺。說法四十九年，講經三百餘會，所說的經中，有一部地藏經。何故佛要說「地藏經」呢？因為佛臨滅度時，還有許多眾生未曾悟道，在苦海中浮沈，佛特意將此等眾生，交給地藏菩薩去度，故說此經亦是『托孤付囑經』。此經在天上，佛為報母恩而說，又可以說是『佛門孝經』。地藏菩薩在因地中，多次為救母難，發大誓願：『度盡眾生，方證菩提。』以此功德願力，令多生父母離苦得樂，轉凡入聖，說是佛門孝經，一點不差。地藏菩薩以大神力，時時處處，度化眾生，離三途苦，得人天樂；在人天道上，方能修行悟道，又可以說此經是『人天因果經』。此經佛說已有三名，我不能盡說其義，希望各人自己去研習領悟。

平常諸方講經，多用天台宗五重玄義解釋經題，我今亦不能例外。五重玄義，玄者微妙難思，義者深有所以。五重者：一釋名、二顯體、三明宗、四論用、五判教相。『名』是假名：法本無名，諸佛為法安名。假名之下，必有實『體』，行者尋名得體。『宗』是宗旨：體非宗不會，得旨會體。『用』是功用：無量功用，不離本宗，因用明宗。功用現前，力有深淺，則『判』歸大小權實『教相』矣。是名五重。

此地藏經以人、法為『名』。以諸法成就為『體』，真如也。以願力度生為『宗』，依理發願也。以斷惑證真為『用』，依法修行也。以引權入實為『教相』，滿眾生願也。略標此經五重之義。

古德釋經題，有七種立名，不離人、法、喻（單三、複三、具足一）。以人立題者，如阿彌陀經。阿彌陀是梵語，此云『無量光』，即見性悟道之時，其光明無量；阿彌陀又名『無量壽』，吾人得法之時，了諸法本來，不生不滅，常住世間，法壽無疆。人即是法，所以以人立經題。以喻立題者，如梵網經。時佛觀諸大梵天王羅幢，因為說無量世界，猶如網孔，一一世界，各各不同，別異無量。佛教門亦復如是，每一世界，教法不同，所以菩薩到無量世界，親近無量諸佛，盡行諸佛無量道法，勇猛精進，名稱普聞，方能成佛，是以喻也是法，因此有的經以喻立題。以法立題者，佛將所得之法，為人演說，如般若、涅槃、方等等經，皆是以法立題。大方廣佛華嚴經，是人、法、喻具足的經題。不一一解釋。

此「地藏菩薩本願經」，以人、法為題。「地藏菩薩」是人，「本願」是法。菩薩二字，具足應云「菩提薩埵」。菩提是佛道，薩埵是眾生；菩薩就是上求佛道，下化眾生。所謂『發菩提心，行菩薩道』。菩薩欲度眾生，必須先求菩提，以菩提之法，方能下化眾生。欲求佛道，必須先度眾生，眾生度盡，菩提始現。所以上求菩提，即下化眾生；下化眾生，即上求菩提。兩名一義耳。

「地藏」是名，「菩薩」以德立名。地者，心地也。人心如大地，大地能生萬物，人人皆知；心地能生萬法，則眾不知，必假佛法，發明心地，心地含藏無量清淨功德，以此功德自度，自成佛道；以此功德度他，令他成佛道。何以故？此無漏功德，無自性故。所以能自度、度人，皆成佛道。佛法是平等的。孔子曰：『己立立人，己達達人，名之為仁。』也是這個道理。

地藏菩薩明白這個道理，就依理發願——眾生度盡，方證菩提。發先度人成佛之願，所以名為大願。又是本昔所發之願，故名「本願」——其本願在本經中，有四處說明。一切菩薩，皆有本願：例如文殊發願，令一切眾生得大智慧，發菩提心，此是文殊本昔之願；普賢發願，令一切菩薩修萬行、趨萬德，此是普賢菩薩本昔之願；觀音菩薩尋聲救苦，現身說法，此是觀音菩薩本願。不但菩薩有本昔之願，即釋迦如來在法華經中，亦顯露其本昔之願。方便品云：『舍利弗當知，我本立誓願，欲令一切眾，如我等無異。如我昔所願，今者已滿足，化一切眾生，皆令入佛道。』又云：『諸佛本誓願，我所行佛道，普欲令眾生，亦同得此道。』如是本願二字，的確是諸佛菩薩，在本昔發心時，所發之願也。

地藏菩薩昔日所發之願，從願起行，由行得力；得神力時，就能度一切眾生——已成佛、當成佛、未成佛。則地藏之願，真實不虛，故名「地藏菩薩本願經」。

地藏菩薩得大神力時，就能將一身分為無量身，一一身度百千萬億人，所謂「化現金容處處分」。佛滅度一千五百年，菩薩降跡新羅國王家，姓金，號喬覺。在我國唐朝高宗永徽四年，金喬覺廿四歲，祝髮。攜白犬善聽，航海而來，至江南青陽縣九華山，端坐九子山頭七十五載。至唐開元十六年，七月三十日夜成道，計九十九歲。時有閣老閔公，每齋百僧，必虛一位，請洞僧足數。洞僧乞一袈裟地，公許之；其衣遍覆九華，遂盡喜捨。其子求出家，即道明和尚。公後亦離塵脫白，反而禮其子為師，故菩薩像，左道明，右閔公。菩薩端坐九華七十五載，深入禪定。禪定是神力之根本，大士獨居修禪時，九華山誌曾有大士送童子下山詩一首：『空門寂寞汝思家，禮別雲房下九華，愛向竹欄騎竹馬，懶於金地聚金沙。瓶添澗底休拈月，缽洗池中擺弄花，好去不須頻下淚，老僧相伴有煙霞。』

九華昔叫九子山，因李白贈青陽韋仲堪詩而得名。詩曰：『昔在九江上，遙望九華峰，天河掛綠水，秀出九芙蓉。』

「經」是通題，通一切經故。經之一字，在中國解釋，有訓常，三世不易故；訓法，十方同尊故；訓貫，貫串一切法故；訓攝，攝化所度機故。

又依我國聖賢之典曰「經」，因此佛經也名經；多加一契字，謂如來所說之法，上契諸佛之理，下契眾生之機。如來說法，應機設教，不深不淺，故能契理，又能契機。法華經方便品云：『舍利弗，如來能種種分別，巧說諸法，言辭柔軟，悅可眾心。』據此文，則如來能將不可思議之妙法，以方便智而演說之。故能契理，又契機。

印度「經」之一字，梵語修多羅，含五義不翻。一、湧泉，義味無盡。故凡誦經者，至心誦一次，可能領會一義；無量次，則解無量，義矣。二、出生，能生妙善故。凡誦經者，不久依仗經力，化剛為柔、變愚成智、罪滅福生，成就種種善法。三、繩墨，楷定邪正故。修行邪正以經語為準則。金剛經云『有四相，即非菩薩；無四相，乃名菩薩』。四、顯示，能示正理故。誦經相應，固地一聲，便得法悟道。如六祖聞金剛經，大徹大悟。五、結鬘，貫串諸法，莊嚴法身故。

次釋人題：

唐于闐國三藏沙門實叉難陀譯，是人題。

經是西國文，須人翻譯。最初翻譯是漢朝竺蘭、摩騰二位高僧，翻四十二章經。其次，鳩摩羅什翻金剛、法華、維摩等經。迄唐朝，「實叉難陀」翻八十華嚴，及此部地藏經。「實叉難陀」是我國唐朝時，于闐國人。于闐是北印度國，此云地乳。因國王無子，禱毗沙門像，剖額得嬰兒；因不飲人乳，神像前，地隆起如乳狀，神童飲吮，長大為王，故以此立國名。

「三藏」是經、律、論。「經」詮定學、「律」詮戒學、「論」詮慧學。戒、定、慧三無漏學，是出苦海之津梁，超凡入聖之良藥。所以佛弟子，先持戒，令身口清淨；次修定，而動惑；後修慧，而拔惑。斷惑證真，則入聖域矣。

所以出家人必通三藏，以三藏之法為自師，亦為人師，名三藏法師。而號「沙門」者，乃實叉自謙。沙門是梵語，此云「勤息」——勤修戒、定、慧，息滅貪、瞋、癡。又云「息心」。四十二章經云：『辭親出家，識心達本，解無為法，名曰沙門。』「實叉難陀」是譯者之名，此云學喜。論語曰：『學而時習之，不亦悅乎。』此尊者勤學三藏，法喜現前，故名學喜。

忉利天宮神通品第一，這是品題。

地藏經三卷，十三品。大意如下：第一天宮神通品，與第二分身集會品，此二品明地藏乃能化之主。大士分身無量，深入泥犁，以孝行化，令出三途，生人天之幽冥教主也。第三眾生業緣品、第四眾生業感品、第五地獄名號品，此三品明地藏所化之機——即不孝雙親、不敬三寶、造業受苦者。第六如來讚歎品、第七利益存亡品、第八閻羅王讚歎品，此三品明度生之緣——即燒香、誦經、造幡、造像，種種善緣也。第九稱佛名品、第十校量功德品、十一地神護法品、十二見聞利益品、十三囑累人天品，此五品明成佛之因——即令人至誠念佛、布施財法、度盡眾生之菩提正因也。若明乎此則全經大旨洞然。

「忉利」是六欲第二重天，此云三十三，在須彌山頂。四埵各有八天，中央善見天，是帝釋所居；帝釋是天王，餘三十二天是天子所居，合稱三十三天。如來出世，佛母七日歿，生此天。佛將滅度，故昇天為母說法，以報母恩。佛在忉利天的天宮裡現大神通，召集會眾，故名「天宮神通品」。「神通」二字，在中國易經有云：『陰陽不測之謂神，寂而不動，感而遂通。』纓絡經云：『神名天心，通名慧性；天然之慧，徹照無礙，故名神通。』予謂六根清淨皆得神通：眼根清淨，天眼通；耳根清淨，天耳通；身根清淨，神足通；意根清淨，有宿命通及他心通；若煩惱漏盡，即了生死，成就漏盡通。

佛以神通現種種身，具一切智，說種種法。如來有不可思議的神通，今佛在忉利天放無量光明雲，乃佛神通之一也。

如是我聞。一時。佛在忉利天。為母說法。

今釋經文。諸經首皆具六種成就，證明是佛所說，又名證信序。第一信成就、二聞成就、三時成就、四說法主成就、五處所成就、第六眾成就，六事成就，方能說法。

第一信成就。不信何用聞，我們學佛，第一條件就是信。信仰三寶，絕對信，信之極點，證入三寶之體。三寶不從他得，佛寶者，汝之性也；法寶者，汝之智也；僧寶者，汝之行也。所以大智度論云：『佛法大海，唯信能入，唯智能度。』金剛經云：『信心清淨，即生實相。』實相者，三寶之別名。信則萬法現前，故一切經，從信而入。儒家則云：『不誠無物。』「如是」二字，是『信成就』；信則言「是法如是」。故信是第一成就。

第二聞成就。如是之法，我從佛聞。佛法雖大，或見色明心，或聞聲悟道——如來在世說法，弟子聞聲悟道。金剛經云：『若復有人，得聞是經，不驚不怖不畏，當知是人，甚為希有。』此是聞法直下承當，從聞信入，故云『聞成就』。否則成就個什麼？

第三時成就。欲知佛性義，當觀時節因緣，時節若至，其理自彰。吾人修行，善根成熟，悟果自來。普門品觀音三十二應身，因善根成熟，乃現身為說法；若不成熟，雖說法亦不悟。今「一時」者，眾生善根成熟之日，即是如來說法之時。法王嘉會，說聽事畢，大眾獲法益，故云「一時」。若不獲益，云何云『時成就』。

第四說法主成就。佛為說法主。佛者覺也，無明夢覺，不但生死了不可得，而且佛境界現前；佛境界一一功德，皆能度眾生了生死，返迷歸悟，與佛相同。所以佛說種種法，能度種種眾生，故云『說法主成就』。

第五處所成就。佛說法必有處所，或者天上，或者人間；在人間說法多，在天上少。尤其是忉利天，佛曾兩次在忉利天說法：第一、佛初成道講華嚴經，上昇忉利天說十住品。第二、臨滅度時，與弟子俱上天宮，三月安居，為母說法畢——即說此地藏本願經；以六道群靈，付囑地藏菩薩。在忉利天說此經，即是『處所因緣成就』。

第六聽眾成就。『為母說法』這一句是：佛有三身（法、報、應），法身清淨本具，報身功德修成，應身處處應化。若化身無而忽有，則不須父母；如應身示現人間，降跡西乾，示同人法，則有生身父母。

阿彌陀佛亦有父母。經云：『阿彌陀未成佛時，其父月上轉輪聖王，其母后殊勝妙顏。』釋迦佛，其父淨飯王，其母摩耶夫人。佛誕生七日，母后生天。佛成道，人間說法，有緣眾生度盡，但聖母未聞，所以佛昇天為母說法，聖母聞法悟道，即證須陀洹果。報答母恩，以盡孝順之道，令末法眾生，人人孝順生身父母。梵網經云：『孝順父母師僧三寶。孝順是至道之法，孝名為戒，亦名制止。』所以如來為母說法，宣揚孝道；儒家亦有『百善孝為先』之說。佛經云：『孝順是至道之法。』古德云：『在家無孝子，出家無高僧。』又云：『稽首三界主，大孝釋迦尊，累劫報親恩，積因成正覺。』觀此偈，則釋迦成佛道的正因是孝；因孝順心積德而成正覺。為母說法，眾弟子皆聞，皆增長孝順善根，此是『眾成就』。

爾時。十方無量世界。不可說不可說。一切諸佛。及大菩薩摩訶薩。皆來集會。讚歎釋迦牟尼佛。能於五濁惡世。現不可思議大智慧神通之力。調伏剛強眾生。知苦樂法。各遣侍者。問訊世尊。

此乃隨喜孝順、讚歎五濁度生之文。

十方諸佛與釋迦同體。釋迦孝順，十方孝順；釋迦說法，十方說法。十方諸佛與釋迦牟尼，無有彼此之分；所以十方諸佛功德相同。佛佛道同，眾生迷而不覺，故有彼此、你我之分。今日釋迦為母說法，十方諸佛來集，隨喜讚歎，同讚釋迦牟尼佛，在穢土教化剛強難化眾生，演說甚深、希有、難信之法，是為甚難。良以諸佛在淨土成佛，無五濁，容易信此法；在五濁惡世教化令信，是為甚難。所以為諸佛稱揚讚歎。

五濁者：

（一）見濁。良由諸法乃和合因緣而生，無有諸法自性；眾生不解，妄見諸法，執為實有，便起自他、人我、彼此之見。有人我見，不能見道，故云見濁。

（二）煩惱濁。因有人我、彼此對立，於中便起是非，而生憎愛、怨親、嫉妒等煩惱，熾然不息，故名煩惱濁。

（三）眾生濁。煩惱內薰，發動身口七支，造取捨、憎愛等業，隨業受報，六道輪迴，故有眾生濁。

（四）命濁。既有輪迴，則有一期受報；壽夭窮通，各各不同等命運，故名命濁。

（五）劫濁。前四濁熾盛，三災競起，眾苦充滿，故名劫濁。

既有五濁覆障，則一實之理難顯，故如來以大神通，現種種身；以大智慧，說種種法；從實施權，以方便力，化其出三界、離五濁。過五百由旬，到寶所，則人人知三界生死是苦法，出世涅槃是樂法；從此超凡入聖，故云「知苦樂法」。若非方便力，則五濁難離，剛強難化；所以諸佛讚歎釋迦如來善用方便，以大智慧神通，調伏眾生，知苦樂法。法華經云：『定慧力莊嚴，以此度眾生。』定慧力者，即不思議神通智慧也。此經在法華經後說，應作如是解。

釋迦牟尼是梵語，此譯能仁、寂默。能作佛事，仁濟眾生；寂然不動，默契真理。用悲、智立名，是娑婆教主。本師釋迦牟尼佛，是我們的師父，我輩皆依佛學，隨佛出家，故云『本師釋迦牟尼佛』。

諸佛從十方不可說不可說世界來，就有不可說不可說這麼多佛。一世界一佛，每佛帶一侍者——是大菩薩，俱來天宮。所謂『主與伴俱，果與因來』。佛佛遣侍者，問候釋迦世尊：『在娑婆世界廣度眾生，身心安樂否？少病少惱否？眾生易度否？教化眾生，得無疲勞耶？』

「世尊」是佛之通號，一切佛皆稱世尊——為世出世間所共尊，故名世尊。

是時。如來含笑。放百千萬億大光明雲。

諸佛各遣侍者，問訊世尊，讚歎如來，能於五濁，調伏剛強諸眾生，知苦樂法。如來不居功，故含笑；笑『眾生自悟、自度，與我何有哉』。一切眾生自性皆含一切功德，能度一切苦厄；所謂病中有藥，而不能自覺。如來亦不過以眾生之覺，覺眾生之迷；破眾生之迷，顯眾生之覺，令其自覺、自悟、自度而已。假如眾生自無功德，任如來怎樣說法，亦不能度。含笑者，微笑也。如來笑一切眾生本來是佛，而不自覺；又笑一切眾生，聞佛說法，即能自悟、自度，故佛笑得過。世尊拈花，迦葉微笑，也是這個道理。所謂『世尊有密語，迦葉不覆藏』。故此微笑，今日亦復如是——諸佛有密語，世尊不覆藏；眾生具密語，如來不覆藏。微笑者，笑眾生是佛，而不自覺耳。佛法在平常日用中，眾生日日用之，而不自覺，能不令悟者微笑！孔子曰：「二三子以我為隱乎？吾無隱乎爾！吾無行而不與二三子者，是丘也。』大道在目前，雖在目前而難睹，所以令聖者愍之。今日如來度眾生，只不過因眾生本具光明而自度之，如來不費吹毫之力，豈不令佛微笑！

到底眾生自性具有幾許功德！今日如來含笑，放百千萬億大光明雲，乃是眾生本具功德，唯佛乃能知之。

所謂大圓滿光明雲。

此光明雲，若獨佛有而眾生不有，怎能稱「圓滿」呢？既稱圓滿，則佛有眾生亦有，方叫圓滿。所以如來先放眾生自性本具「圓滿光明雲」。表示眾生與佛無異無別也。

大慈悲光明雲。

眾生自性，能與法界之樂，能拔法界眾生之苦，故名「大慈悲光明雲」。

大智慧光明雲。

眾生自性，能斷一切無明煩惱惑，故名「大智慧光明雲」。

大般若光明雲。

眾生自性，有大智慧，照見世出世間一切法。若事若理、若因若果、若凡若聖，無一時而不照、無一法而不知，照窮法界，故云「大般若光明雲」。

大三昧光明雲。

眾生自性，從性起用，凡有所作，無非三昧。所謂食飯三昧、語言三昧、說法三昧、念佛三昧、禮佛三昧、現色身三昧，乃至八萬四千陀羅尼三昧、人空三昧、法空三昧、真如三昧，有如是等無量三昧，故名「大三昧光明雲」。

大吉祥光明雲。

眾生自性，凡有所至，無不罪滅福生、惑去智來、逢凶化吉、遇災成祥、聾者能聽、啞者能言、病者痊癒，故名「大吉祥光明雲」。

大福德光明雲。

眾生自性，能令眾生得人天福、人王福、天王福、梵王福、聲聞福、緣覺福、辟支佛福、菩薩、諸佛圓滿福，故名「大福德光明雲」。

大功德光明雲。

眾生自性，能令一切眾生斷見思惑、塵沙惑、無明惑、八萬四千塵勞煩惱，究竟得涅槃之樂，故名「大功德光明雲」。

大歸依光明雲。

眾生自性，自有一體三寶，為一切眾生自歸、自依。所謂「自歸依佛、自歸依法、自歸依僧」。

大讚歎光明雲。

眾生自性，具有三寶無量無邊功德，讚莫能窮，故名「大讚歎光明雲」。放如是等不可說光明雲周遍法界，六祖所謂「自性具恆河沙功德」者，是也。

放如是等不可說光明雲已。又出種種微妙之音。所謂檀波羅密音。尸波羅密音。羼提波羅密音。毗離耶波羅密音。禪波羅密音。般若波羅密音。慈悲音。喜捨音。解脫音。無漏音。智慧音。大智慧音。師子吼音。大師子吼音。雲雷音。大雲雷音。出如是等不可說不可說音已。

又從自性能出種種微妙之音，度脫眾生種種煩惱，成就種種功德。

所謂「檀波羅密音」：眾生自性能生、能捨，猶如大地能生萬物、能捨萬物，供養一切眾生。又如湧泉，湧而復湧，湧遍大地，利益動植物。自性亦復如是，能捨財、捨法、捨神力，利益眾生。燄口所謂『開濟物利生之門』，三檀等施。

「尸波羅密」：眾生自性無染——不染五欲六塵，使到三業清淨。燄口所謂『身業清淨，證無上道；口業清淨，證無上道；意業清淨，證無上道』。

「羼提波羅密」：自性無生，所以一切惡念、惑念，皆本自不生，而證到生忍、法忍、無生法忍。忍則諸惡不生，故名羼提。波羅密即是到彼岸。心生是此岸；心不生不滅，即到波羅密之彼岸。

「毗離耶波羅密」：自性無間斷，是名精進。易經云：『天行健，君子以自強不息。』就是精進之意。無妄名精，悟理名進，祛妄悟理，故名精進。普賢行願品云：『念念相續，無有間斷，身語意業，無有疲厭。』就是精進之意。法華經云：『善男子，我與阿難等，於空王佛所，同時發阿耨多羅三菩提心。阿難樂多聞，我常勤精進，是故我已得成阿耨菩提，而阿難多聞故，護持我法。』修行貴乎精進，如雞孵卵，不能間斷；如貓捕鼠，不可須臾離也。若能精進，七日無間，剋期取證，往往悟道。故名「精進波羅密」。

「禪波羅密」者：梵語禪那，此云靜慮，靜中思慮。靜是止，慮是觀；靜慮者，止觀之別名也。大學云：『知止而后有定，定而后能靜，靜而后能安，安而后能慮，慮而后能得。』儒、釋皆以此法用功。所謂不假禪那，無有智慧。若止觀齊修，定慧等持，意中清淨，便到彼岸，故名「禪波羅密」。

「般若波羅密」者：般若稱為妙慧，即是良知。智是心之性；水以濕為性，火以熱為性，地以堅為性，心以智為性。心生一切法，智知一切法；知而無知，無知而知；知一切法，離一切相，得一切智，故名般若。般若知一切法，而不著故，能空我、法二執，證二空真如之理，到真如之彼岸，故名「般若波羅密」。

上來六波羅密是自度，下「慈悲音、喜捨音」是利他。「慈」能與樂；「悲」能拔苦；「喜」者，隨喜他人一毫之善；「捨」者，所修功德，回向法界眾生，自不享受。如金剛經云：『以諸菩薩，不受福德故。菩薩所作福德，不應貪著。』即名為捨。

「解脫音」，令眾生離生死苦；「無漏音」，令得涅槃樂。「智慧音」，知世間法；「大智慧音」，知出世間法。「師子吼音」，說三乘諸法；「大師子吼音」，說一乘法。「雲雷音」，在娑婆世間現身說法；「大雲雷音」，在華藏世界說法，所謂『現身如雲，說法如雷』。

「出如是等不可說不可說音已。」自性具有如是功德，則何生而不度，何佛而不成！所以如來含笑，顯示眾生各各具有如是功德，遇緣即能自悟、自度矣。『度盡眾生，不見眾生得滅度者』，是故如來含笑，諸佛亦含笑。地藏經大旨，盡在於斯矣。

娑婆世界。及他方國土。有無量億天龍鬼神。亦集到忉利天宮。

此乃見光來聚之文。

如來放光明雲，遍覆法界，出微妙音，亦周沙界；法界有緣眾生，見光、聞音，均來集會忉利天宮，聽釋迦佛臨終說法。從娑婆世界及他方世界來，都有無量天龍鬼神之眾。何故以龍鬼之身而來聽法？因為有的眾生乘急戒緩，戒緩故做龍做鬼；乘急故有聞法的善根。若人堅持戒律，又多誦經，乘急戒急，則以人天尊貴之身，而聞佛法矣。

此世界是名娑婆，在華藏二十重世界海中，屬第十三層（極樂世界也在十三層）。華藏世界海中有無量世界，此世界是無量中之一，梵語娑婆，此云堪忍。此世界的眾生，皆能忍受貪、瞋、癡三毒及諸煩惱，能忍斯惡，故名忍土。不但娑婆世界的天龍鬼神，乃至十方無量世界的天龍、鬼神，見光、聞音，知釋迦牟尼不久滅度，所以皆來天宮聽佛付囑。

所謂四天王天。忉利天。須燄摩天。兜率陀天。化樂天。他化自在天。梵眾天。梵輔天。大梵天。少光天。無量光天。光音天。少淨天。無量淨天。遍淨天。福生天。福愛天。廣果天。無想天。無煩天。無熱天。善見天。蓋現天。色究竟天。摩醯首羅天。乃至非想非非想處天。

此段文，先講娑婆世界的天眾。

天者，天然。有天然之福享受，思衣得衣、想食食來、天衣無縫、甘露自至、不假造作，故名為天。

欲界有六天：

第一、四天王天：在須彌山腰，為四大天王所居。須彌山東，黃金埵，持國天王所居；南方琉璃埵，增長天王所居；西白銀埵，廣目天王所居；北水晶埵，多聞天王所居。由於布施、持不殺生戒、孝順父母，歿生此天，壽命五百歲。人間五十年，為此天一晝夜。

第二、忉利天：居須彌山頂，單修十善，無禪定功，歿生此天：壽一千歲。人間一百年，為此天一晝夜。

第三、須燄摩天，此云『善時分』。日月光明照不及，以蓮化開合為晝夜；又自身發光明，不假日月之明，故名善時分。

第四、兜率陀天，此云『知足』。於五欲境，常自知足。又有內外院之分，內院補處彌勒菩薩所居，外院天人所居。

第五、化樂天：自能變化五欲之境，而自享受。

第六、他化自在天：不勞自化，他天為化欲境，而自享受，故名他化自在。欲界魔王亦居此天。

上來六天，天福自然，而未離飲食、男女、睡眠之欲，故名欲界。

色界四禪，共十八天。初禪有三天：

1、梵眾天：離欲得禪，故名為梵；其色清淨，故名色界；眾者，民也。梵天人民，故名梵眾天。

2、梵輔天：此天內有覺觀，外有言語，以語言輔助梵王宣揚梵德故名。

3、大梵天：即大梵王，其名尸棄，主領大千世界。

二禪有三天：

1、少光天：此天禪定力勝，定體發光故名。

2、無量光天：此天禪定轉勝，故光明無量。

3、光音天：此天禪定更勝，內無覺觀之細念，外無言語之粗曠。但以種種光明，代表種種音聲，故名光音天。

三禪有三天：

1、少淨天：禪力轉增，離初禪之喜心，得淨定之樂境故名。

2、無量淨天：定增樂增，淨樂無量。

3、遍淨天：寂淨之樂，周遍身心；三界之樂，以此天為第一，故名遍淨天。

四禪有九天：

1、福生天：一切福中，以禪定之福最勝，故名福生。

2、福愛天：福無邊中，得妙隨順故名。

3、廣果天：凡夫人天中，此天果報最為殊勝。

4、無想天：又名外道天。外道壓迫妄想，妄想不生，一定定五百劫，三界中無處可安置，故居此天。

5、無煩天：是阿那含果，下界惑盡，上界惑薄，故生此天，緣真斷惑。

6、無熱天：也是阿那含果，居此所斷之惑，轉見微薄。

7、善見天：障微定勝，見色明澈。

8、善現天：何只見色，又能現色。

9、色究竟天：至色邊際，最極之處，一念空色，便離色界。

摩醯首羅天：以定得大自在，又名大自在天。此天王三目、八臂、乘白牛、執白拂，一念之間，能遊大千世界；一念之頃，能知大千世界雨滴頭數。

乃至非想非非想處天，是名無色界四天。

第一、空無邊處天：從色界四禪，以方便力，滅可見可對色、又滅不可見可對色、更滅不可見無對色；三色一滅，便出色籠，但見虛空無邊，故名「空無邊處天」。

第二、識無邊處天：此天再用方便力，滅空識現，但覺識心無邊際，故名。

第三、無所有處天：再用方便力滅識，識滅一切皆無故。

第四、非想非非想處天：再以定力滅無，無滅想現；又以定力滅想，想滅無現。總不能想與無及我，三者一時俱滅，所以滅而非滅。昔日黃龍禪師斥呂洞賓「饒經八萬劫，終歸落空亡」者，此定也。

以上雖能滅色而『無色』之籠不能跳出，故云『無色四天』。欲、色、無色是三界，天福享盡，隨業受報，六道輪迴，不出火宅，今見佛光音，皆來集會。同時龍眾、鬼神等，亦來集會。

一切天眾。龍眾。鬼神等眾。悉來集會。

此文乃是如來放光演音，一切有緣眾生皆來集會。

有緣者，與佛有緣，曾在三寶種善根。佛雖慈悲，無緣不度，無善根不能從佛聞法，所以我們現在應該禮敬佛、多念佛，與佛結緣，將來就能見佛。多誦經、多聞法，八識田中有佛法的種子，將來就能見佛聞法；否則佛不能見、法不能聞，那就苦了。今日如來放光明雲，出微妙音，天眾、龍眾、鬼神等眾，因有緣故，就能見光聞音，來聚天宮。不但娑婆世界，天龍鬼神來會，十方無量世界，天龍鬼神亦來聚會。可知如來的光音，遍十方世界故。

復有他方國土。及娑婆世界。海神。江神。河神。樹神。山神。地神。川澤神。苗稼神。晝神。夜神。空神。天神。飲食神。草木神。如是等神皆來集會。

此乃有職位之神，亦來集會。雖身系職，但知如來不久滅度，而不能不來。

「海神」：水之大者名海，海神名海若。此神依海而住，海亦即他的家。例如：我們假借男女身體而作為人，若離身，但有神魂，不名為人。豈不聞借屍還魂這一回事嗎？

「江神」：名江伯。例如中國有長江、珠江、黑龍江。俗云伍子胥歿後，為錢塘江神。

「河神」：名宓妃。中國黃河最長，印度恆河最大。

「樹神」：凡樹必有神，若神離樹，其樹必枯。所以佛戒弟子，不可斫樹。九華山志云：『王南塘遊九華，夢一老人前曰：「樵夫欲相害，公幸援之。」明日上山，見數樵夫，欲斫古松，而悟求援者，乃松也。約計值籌之，復構亭於其下，曰一松。』

「山神」：五岳皆有神，是大神。山大神大，山小神小，神依山住。

「地神」：閻浮提地神叫堅牢，本經有地神護法品。

「川澤神」：川是小水，澤是湖澤。例如洞庭湖神。

「苗稼神」：禾未秀者為苗，禾秀成實名稼。后稷教人耕種，死後為苗稼神。

「晝神」主晝。「夜神」主夜。善財五十三參，曾參普德等主夜神。「空神」名舜若多。「飲食神」即灶神，佛教名『監齋使者』。「草木神」，依草附木，乃至種種藥草皆有神依附。所謂『疾疫世化為藥草，饑饉時變作稻糧』。如是等職事之神，皆來集會。

復有他方國土。及娑婆世界。諸大鬼王。所謂惡目鬼王。瞰血鬼王。瞰精氣鬼王。瞰胎卵鬼王。行病鬼王。攝毒鬼王。慈心鬼王。福利鬼王。大愛敬鬼王。如是等鬼王。皆來集會。

此乃鬼王來集之文。

如來放光明雲，天龍鬼神，皆來集會。現在講鬼眾，鬼王屬陰世間。世間有陰有陽，有幽有明。『明』陽世間，是天與神共居；龍或陰或陽；唯鬼屬陰，居陰間。人死亦居陰間。陽盡陰現，所以陰間有無量鬼，必有鬼王統治之，令其不越矩，不敢為非作歹，胡作妄為，損惱眾生。地藏菩薩是幽冥教主，教化幽冥眾生，改惡生善，捨邪歸正，歸依三寶，離三途得人天樂。鬼王亦各司其職，以助冥化，利樂有情。

「惡目鬼王」者，目露兇光對付惡人、惡鬼，令其回惡向善。

「噉血鬼王」者，諸鬼噉諸鮮血，常遊屠宰之場，以腥羶為食，需有鬼王而統治之。

「噉精氣鬼王」即毗舍闍鬼，狀如小兒，專食人精氣。放逸之人，搖動其精，此鬼得其便而食之。又食五谷（穀）之氣，令其耗損，故有鬼王統之。

「噉胎卵鬼王」，孕婦三月成胎，十月胎出，諸惡鬼爭噉其胞衣，亦有鬼王統之。

「行病鬼王」即瘟疫使者，若富單那鬼，主人寒熱之病。此是以鬼王身，懲諸作惡者。

「攝毒鬼王」，此鬼王心慈，能攝龍毒、蛇毒、蠱毒及一切毒。

「慈心鬼王」，常以樂事施人，念念愛護眾生。

「福利鬼王」如城隍、土地等，赦人之禍，利人之福。

「大愛敬鬼王」，愛護持戒修行，拜佛念經者。此是以鬼王身，勉諸修善者。

此國土、他國土，如是等鬼王，見佛光明，聞佛法音，皆來集會。

爾時釋迦牟尼佛。告文殊師利法王子菩薩摩訶薩。汝觀是一切諸佛菩薩。及天龍鬼神。此世界。他世界。此國土。他國土。如是今來集會。到忉利天者。汝知數不。

此乃法性化物，難知其數之文。

有的知法性已成佛；有的知法性當成佛；有的知法性未來成佛。梵網經云：『汝是當成佛，我是已成佛，常作如是信，戒品已具足。』已成、當成，不離法性；法性無已當，已當是假名。悟法性時，無已當未來之別。偈云：『法性如大海，不說有是非，一切凡聖人，平等無高下，唯在心垢滅，取證如反掌。』佛說法度人，佛以法為師，佛得法成佛，法是佛之師。以法度人，難知其數啊！故問文殊：「今日來天宮聚會者，汝知數否？」

文殊是古佛，過去成佛，號龍種上尊王佛；現在北方歡喜世界成佛，號歡喜藏摩尼寶積佛；未來成佛，號普現如來。現在帶果行因，從本垂跡，跡現菩薩身，輔助釋迦。文殊師利，此云『妙德等』。了了見佛性，猶如妙德等。一切智慧中，以見佛性智慧，最為第一。文殊教一切菩薩發菩提心，了見佛性，所以名為大智文殊。以見佛性，必破無明，非大智不能破無明，得大智即見佛性，從性起修，方能成佛，所以文殊是諸佛之母。

文殊師利白佛言。世尊。若以我神力。千劫測度。不能得知。

此一段文，乃文殊輔助法化。

法無定性，有時說知，有時說不知；知與不知，無非利益眾生。今日文殊說不知，對眾生有利益——發起地藏大願之行，令佛滅度後，付囑眾生與地藏，則如來滅度，亦滅得安安樂樂。所謂『權巧之智，適化為宜』：文殊曰「若以我神力，千劫測度，不能得知」者，為地藏大願作弄引。顯示地藏大願，所度眾生，有的已成，有的當成，有的未來成，則地藏度生成佛之願，真實不虛矣。

佛告文殊師利。吾以佛眼觀故。猶不盡數。

佛有五眼：肉眼、天眼、慧眼、法眼、佛眼。傅大士云：『佛眼如千日，照異體還同。』大論云：『佛眼無事不知，無事不聞，無事不見。』一切法中，佛眼常照，云何不知，而云「不盡其數」者，乃釋迦抑果揚因，遜己尊彼，顯示地藏所化之眾，重重無盡，刻刻不停，用表地藏大願無窮。

此皆是地藏菩薩。久遠劫來。已度。當度。未度。已成就。當成就。未成就。

此段開顯來天宮之佛、菩薩、天、龍、鬼、神，乃地藏菩薩唯心所造，唯願所成之文。

地藏證窮心地，隨願所成；出生三世如來，隨願所成，故有已成、當成、未來成者。晉譯華嚴經云：『應觀法界性，心造諸如來。』寒山詩云：『一佛一切佛，心是如來地。』唐譯華嚴：『應觀法界性，一切唯心造。』地藏久證心地是如來藏，出生三世如來，以滿其度生成佛之願。三世如來者，已度生死，已成佛果者，今來天宮不可說不可說諸佛是也；當度生死，當成佛果者，今來天宮不可說不可說諸菩薩是也；未來度生死，而成佛果者，天龍鬼神是也。天龍鬼神從地藏教化，悟明心地，故且以天龍鬼神之身積功累德，行菩薩道，莊嚴心地，以求佛道，而功未圓，果未滿，所以將來成。

文殊師利白佛言。世尊。我已過去久修善根。證無礙智。聞佛所言。即當信受。小果聲聞。天龍八部。及未來世諸眾生等。雖聞如來誠實之語。必懷疑惑。設使頂受。未免興謗。唯願世尊。廣說地藏菩薩摩訶薩。因地作何行。立何願。而能成就不思議事。

此乃文殊權謀，發起地藏本願之文。

文殊曰：「我過去行菩薩道，先修根本智——了見自性本來清淨，屬如理智，又名無著智；次修後得智——能通達無邊世界之事，屬如量智，又名無礙智。若以我無礙智，觀如來所說，即聞即當信受。但未來末法之世，小果聲聞、天龍八部，智淺障重，雖聞如來所說，無不真實，設使頂受佛言，而不解其旨趣，必心生懷疑；惑久不解，難免發言興謗，則墮惡道矣！唯願世尊大慈大悲，廣說地藏菩薩，最初因地作何利他之行，立何度生之願，而能成就不可思議神力，度無量眾生已成佛、當成佛、未來成佛呢？唯願世尊，為眾解說，令末法眾生，不生疑惑，斷疑生信，獲大利益。」

佛告文殊師利。譬如三千大千世界。所有草木。叢林。稻麻。竹葦。山石。微塵。一物一數。作一恆河。一恆河沙。一沙一界。一界之內。一塵一劫。一劫之內。所積塵數盡充為劫。地藏菩薩證十地果位以來。千倍多於上喻。何況地藏菩薩。在聲聞辟支佛地。

此乃地藏菩薩願遠行長之文。

大千世界的草木、叢林、稻麻、竹葦、山石、微塵，已不可計數，何兄一物作一恆河；一一恆河沙，已多無數，何況一沙一世界；一一世界內的一塵一劫，更多無量，何況一一劫內，所積塵數，盡充為劫，更不可量。地藏證十地果位以來所度之眾，比此無量之數，超過千倍於上。十地菩薩證佛法身，能分無量身，到無量世界，上供諸佛，下化眾生。十地者：初歡喜地，二離垢地，三發光地，四焰慧地，五難勝地，六現前地，七遠行地，八不動地，九善慧地，十法雲地。十地位滿，便證菩提，而地藏久證十地，而不成佛者，為度眾生故。其度生本願，廣大甚深，所以能度無邊眾生，已成、當成、未來成菩提。又何況地藏在十地以前，聲聞、辟支佛地，便開始度眾生。難怪乎，其願遠行長，故能成就今日來會之眾多。

文殊師利。此菩薩威神誓願。不可思議。

此句結地藏菩薩從願起行，由行成就威神之力，不可思議。以此不可思議神力，周遍法界，度脫無量眾生，離苦得樂，轉凡成聖。其神力巍巍乎、蕩蕩乎，充滿世間矣！

若未來世。有善男子善女人。聞是菩薩名字。或讚歎。或瞻禮。或稱名。或供養。乃至彩畫刻鏤。塑漆形像。是人當得百返生於三十三天。永不墮惡道。

此文顯地藏神力充滿法界。

若有善根的男女，聞地藏名、念地藏的功德；念念無間，感應道交，則地藏的功德，透入此人身心，此人仗地藏功德，百返生於三十三天享天福，同時又能見佛聞法，依法修行，止惡修善，永遠不墮惡道。讚歎地藏功德、瞻禮地藏功德、或稱地藏功德名號、供養地藏功德，乃至彩畫、塑漆地藏功德形像，如是等悉仗地藏神力，生於三十三天，永不墮惡道矣！

文殊師利。是地藏菩薩摩訶薩。於過去久遠不可說不可說劫前。身為大長者子。時世有佛。號曰師子奮迅具足萬行如來。時長者子。見佛相好。千福莊嚴。因問彼佛。作何行願。而得此相。時師子奮迅具足萬行如來。告長者子。欲證此身。當須久遠度脫一切受苦眾生。文殊師利。時長者子。因發願言。我今盡未來際。不可計劫。為是罪苦六道眾生。廣設方便。盡令解脫。而我自身。方成佛道。以是於彼佛前。立斯大願。於今百千萬億那由他不可說劫。尚為菩薩。

此是佛顯地藏，最初發願度生之文。

佛告文殊師利：「地藏菩薩，過去久遠不可說不可說劫，前身為大富長者子。當時有佛出世，號師子奮迅具足萬行如來。」師子能奮迅頓脫塵勞，前進後卻迅速自在，表菩薩入定，卻除微細障定之塵，出入三昧捷疾；便能證入一心，具足萬行；一即一切名具，一切即一名足。因此三昧力，而成正覺，從因德立號，故名「師子奮迅具足萬行如來」。如來者，從真如實際來成正覺也。

「當時長者子，見佛身三十二相、八十種好、光明炳著，心生仰慕！又知佛相好，是百福莊嚴，三十二相，則三千二百福莊嚴。如是相好之福，不知佛修何萬行之行，發何四弘之願而得成就？從性起修名行，依理發誓名願。不知佛從性起何修，依理發何願，而能成就如是相好？師子奮迅具足萬行如來告長者子：『欲證佛身相好，必須長遠之時，度脫一切受苦眾生；眾生苦盡，佛功德自成，相好自現。』滅苦得好果，度苦是好因，欲得極好之佛身，須度極苦之眾生。文殊師利，時長者子，聞佛開示，便於佛前，發『盡未來際，不可計劫之時，度脫六道受苦之願』。從願起行，廣設方便，解脫六道罪因苦果，而自願方滿，我行始圓，方成佛道；而眾生無盡，所以其願亦無盡，無盡之願，故名『大願』。於彼佛前，立斯時長行廣之願，因此，於今過百千萬億那由他不可說劫，尚為菩薩，廣度眾生。」

又於過去不可思議阿僧祇劫。時世有佛。號曰覺華定自在王如來。彼佛壽命四百千萬億阿僧祇劫。

此乃過去不可思議劫前，有佛出世之文。

佛不是常常出世，經過無數時劫，眾生善根成熟，感佛出世。例如釋迦滅度，我等善根成熟時，彌勒方出現世間。彌勒說法，大眾善根成熟，一聞法便悟道，所謂『龍華三會，度人無數』。過去不可思議劫，這麼長久時，雖有佛出世，眾生愚癡不知，而佛能知。因佛有三達之智，智慧知過去世無礙，猶如今日；智慧知未來世無礙；智慧知現在世無礙，故名三達智。

所以過去有佛出世，唯佛能知，佛號「覺華定自在王」者，以定、慧立名，「覺華定」是定，「自在王」是慧；覺者觀也，心如蓮華，以慧觀心，心開便入三昧，故名覺華定。如來藏經云：『佛觀一切煩惱心中，有如來結跏趺坐，儼然不動，德相具足。』此乃心中有佛，唯觀能知，不觀則不知。「自在王」者，以慧照一切法，得大自在。如法華經云：『我為法王，於法自在。』自在者將一乘法說為三乘，將三乘說為一乘，故云於法自在。此佛壽命很長，四百千萬億阿僧祇劫。梵語阿僧祇，此云無央數。時世人民，壽命長故，佛壽亦長。

像法之中。有一婆羅門女。宿福深厚。眾所欽敬。行住坐臥。諸天衛護。

此乃聖女福厚之文。

「像法」者，佛滅度後，佛法流行世間，而有正、像、末之分。例如釋迦佛滅度，正法一千年、像法一千年、末法一萬年。彼佛亦復如是，正法滅後，像法之時，有一位婆羅門女，出現世間，此女是處女。「婆羅門」者，此云淨行；淨修梵行，志生梵天故，是印度之大姓也。婆羅門女，宿福深厚。福有三福：一持戒福，二布施福，三修定福。三福具足，故名深厚。既然宿福深厚，品德純和，因此親戚宗親，人人欽敬。此女內定外慧，三業清淨，威儀具足，行住坐臥，常在定中，所以諸天善神，目夜翊衛擁護。

其母信邪。常輕三寶。是時聖女。廣設方便。勸誘其母。令生正見。而此女母。未全生信。不久命終。魂神墮在無間地獄。

此乃女母墮苦之文。

其母愚癡，善惡不分，邪正不辨，信仰外道，內起邪見，外輕三寶。三寶是苦海之慈航，敬之得福，輕之得罪，當時聖女見母如此背覺合塵，以是為非，輕賤三寶，得無痛心疾首耶！乃廣設種種方便，又勸又誘，欲阿母捨邪見，生正見，尊敬三寶。但阿母邪見習深，未肯全信，輕心還在。不久阿母命終，魂神隨業墮在無間地獄了。

時婆羅門女。知母在世。不信因果。計當隨業。必生惡趣。遂賣家宅。廣求香華。及諸供具。於先佛塔寺。大興供養。

此乃聖女為母興供之文。

聖女有智慧，據因識果，知母在世，心生邪見、不信罪福、撥無因果（一切罪中，以不信真理之罪最大），計其不信之罪，死後必隨罪生於惡趣。如何能救呢？唯有供養，仗三寶之力，方能贖罪。遂賣其家宅，以資財廣求香華，種種供物，至覺華定自在王塔寺中，大興法界供。供養先佛及現在眾僧，以此功德，回向阿母。心大故供大，故曰「大供養」。

見覺華定自在王如來。其形像在一寺中，。塑畫威容。端嚴畢備。時婆羅門女。瞻禮尊容。倍生敬仰。

此乃敬如來之文。

聖女用種種供品陳列在前，至誠供養先佛；舉頭一望，見覺華定自在王形像在大殿中，塑畫逼真，宛如佛在，威德慈容，相好畢備。聖女至誠作觀，一瞻一禮，如在佛前，倍生恭敬孺慕。至誠作觀，禮佛功德難思議。

過去空王如來涅槃後，有四比丘同學佛法，功用力故，逼出無量煩惱；煩惱力大，不能自持，欲作惡業，將墮惡道，忽聞空中聲曰：『比丘，趕快入塔觀像，與佛在世，等無有異。』四比丘即時入塔觀佛像，睹眉間白毫相，即作是念：『如來在世，與此何異，願佛大人相，除我罪垢。』由觀像懺悔因緣故，八十億劫不墮惡道；後成佛果，東方阿（音同觸ㄔㄨˋ）、南方寶生、西方無量壽、北方成就佛。可知觀佛如佛在，禮佛功德難思議。

私自念言。佛名大覺。具一切智。若在世時。我母死後。儻來問佛。必知處所。時婆羅門女。垂泣良久。瞻戀如來。忽聞空中聲曰。泣者聖女。勿至悲哀。我今示汝母之去處。

此一段文，聖女欲知母去處。

聖女供佛、禮佛畢，欲知母去處，私自心念：「佛名大覺，覺一切法，無一法而不覺，假如佛在世，我去問佛，必蒙佛慈悲指示我母所生之處，令我心安，而今佛滅度，誰人能告我！」思而復思，不覺垂淚兩行。良久，無可奈何！唯要再瞻禮如來，因純孝動天，至誠感佛，忽聞空中有聲，告曰：「泣者聖女，勿過悲哀，我今指示汝母所去之處。」

婆羅門女。合掌向空。而白空曰。是何神德。寬我憂慮。我自失母以來。晝夜憶戀。無處可問。知母生界。時空中有聲。再報女曰。我是汝所瞻禮者。過去覺華定自在王如來。見汝憶母。倍於常情。眾生之分。故來告示。

此乃如來安慰聖女之文。

聖女聞空中有聲，能示母處，即時仰首，合掌向空，而白空曰：「是何方威神大德，寬解我憶母之憂慮。我自失母以來，日夜憶母、戀母，無處可問，知母生界。」當時空中又有聲報女曰：「我是汝所瞻禮者，過去覺華定自在王如來，我雖滅度，而法身常住世間。見汝憶母倍於常人之情；眾生是如來所度，分內之事，故來告示。」

婆羅門女。聞此聲已。舉身自撲。肢節皆損。左右扶持。良久方甦。而白空曰。願佛慈愍。速說我母生界。我今身心將死不久。時覺華定自在王如來。告聖女曰。汝供養畢。但早返舍。端坐思惟吾之名號。即當知母所生去處。

此乃求示生母去處之文。

婆羅門女知空中發聲：安慰自己者，非別之神，乃覺華定自在王佛，滅而不滅，法身常住世間，冥中利益眾生耳。既知先佛現前，不顧一切，即時舉身自撲於地，為佛作禮，至令肢節皆損。左右侍婢扶持，良久方甦。醒過來而白空曰：「願佛大慈哀愍，速說我母生處，我今身傷心碎，為見母故，將死不久。」時覺華定自在王佛，以聲告聖女曰：「汝供養畢，提早返舍，此非汝久住之處。返家後結跏趺坐，端身正念，思而復思，念我名號，念久兩忘，仗我神力，便到汝母所生之處。」

跏趺坐有單有雙。若以左足先加右足，復以右足加左足，名如意坐。若先以右足加左足，復以左足加右足，名降魔坐。

時婆羅門女。尋禮佛已。即歸其舍。以憶母故。端坐念覺華定自在王如來。經一日一夜。

此乃精進不亂之文。

吾人修行，難得一心不亂。彌陀經云：執持彌陀名號，或一日，得一心不亂；否則繼續念，或二日、三日、四、五、六、七日，即得一心不亂。佛語不我欺，我們不妨試試，試時切莫生疑，所以古來用功，每以七日為期。能精而不雜，進而不退者，不必七日，三、四日而達目的地。今聖女是上根之人，依佛慈教，俄而歸家；以憶念早見母故，跏趺端坐，念覺華定自在王如來名號，一日一夜即得一心不亂，與佛神力相應，便入三昧，即到其母所生之地。

忽見自身到一海邊。其水涌沸。多諸惡獸。盡復鐵身。飛走海上。東西馳逐。見諸男子女人。百千萬數。出沒海中。被諸惡獸。爭取食噉。又見夜叉。其形各異。或多手多眼。多足多頭。口牙外出。利刃如劍。驅諸罪人。使近惡獸。復自搏攫。頭足相就。其形萬類。不敢久視。時婆羅門女。以念佛力故。自然無懼。

此乃一心仗佛神力，身到地獄之文。

「聖女念佛，一心不亂，仗佛神力，忽見自身到一海邊」。此海是業海，作業之人乃見，今聖女仗佛力亦見。其水如沸湯，好多惡獸，其身是鐵，飛走海上，東西馳走，追逐男女罪人——其數百千萬多，頭出頭沒，在業海中，被諸惡獸，爭取食噉。同時又見夜叉、惡鬼，其形各異，有的牛頭馬面、有的獅頭象身；如是惡鬼，有的多手多眼、多足多頭、口牙向外、利刃如劍，驅諸惡人，使近惡獸，惡鬼復以手搏，再以爪攫，令罪人頭足相就，與惡獸食...其受苦之形狀有千萬種，令人不忍久視。時婆羅門女，遊觀地獄，雖睹眾苦，以仗佛力故，自然不生恐懼。

有一鬼王。名曰無毒。稽首來迎。白聖女曰。善哉菩薩。何緣來此。

聖女以三昧力神遊地獄。地獄亦有執宰之官，如人間有地方長官一樣，當時地獄官鬼王，主理受罪之輩，其名曰「無毒」。害人之法，名三毒，貪、瞋、癡是也。這個鬼王雖治罪人，然心無貪、瞋、癡三毒，所以其不偏愛某個罪人，而減輕其罪；也不瞋某個罪人，而加重其罪；更不不分輕重，而亂治人之罪。治罪公平，皆由心無三毒所致，故云「無毒」。鬼王見聖女，形相非常，威儀出類，諒非負罪而來，必乘通而至。故曰：「善哉菩薩，何緣來此？」菩薩入地獄，一是遊觀，一是拔苦，故問何緣至此。

時婆羅門女。問鬼王曰。此是何處。無毒答曰。此是大鐵圍山。西面第一重海。

聖女疑己從來未到過此地，不知此是何處？叫什麼名？為善生天，作惡墮淵，聖女多劫以來，未曾造罪，無罪不墮地獄，故不識此處名字。今忽然到此，故問鬼王曰：「此是何處？」無毒直答：「此是大鐵圍山西面第一重海。」

聖女問曰。我聞鐵圍之內。地獄在中。是事實不。無毒答曰。實有地獄。聖女問曰。我今云何得到獄所。無毒答曰。若非威神。即須業力。非此二事。終不能到。

聖女懂佛經，知四大部洲外，有小鐵圍山及大鐵圍山。『鐵圍兩山間，地獄在其中。』聖女欲徵其實，故問鬼王曰：「我聞鐵圍山之內，地獄在中，是事實否？」無毒據實而答曰：「實有地獄，如人間實有監獄。」聖女問曰：「我今生未造罪，何緣而至獄所。」無毒答曰：「有二因緣：一是威神，遊觀地獄，二是業力，牽生受苦。非此二事，終無人願到。」聖女聞言，自知神遊地獄，奚何疑哉？

聖女又問。此水何緣。而乃涌沸。多諸罪人。及以惡獸。無毒答曰。此是閻浮提造惡眾生。新死之者。經四十九日後。無人繼嗣。為作功德。救拔苦難。生時又無善因。當據本業所感地獄。自然先渡此海。海東十萬由旬。又有一海。其苦倍此。彼海之東。又有一海。其苦復倍。三業惡因之所招感。共號業海。其處是也。

鬼王答業造地獄之文。

聖女自知親歷其境，何不問明地獄之因，將來好去破之。即問：「目前所見之水，何緣涌沸如湯，又多罪人，及與惡獸？」無毒答曰：「此是閻浮提造惡眾生，將性海變為業海，其水滾沸如湯，於中受諸苦。但地府亦有寬限，如人間一樣；新死來者，有四十九日限期，有人代其作功德，可以贖罪、免苦，或自己曾種善因，亦可將功抵罪，否則隨其本業所感地獄，先渡此海，在海中被諸惡獸食噉。此海東十萬由旬（四十里為一由旬），又有一海。前海是身業造罪，此海是口業造罪，其苦倍前，因口業容易造罪，且多故。復次彼海之東，又有一海，其苦復倍，乃意業造罪。意識念念造業，本經云：『舉心動念，無非是業，無非是罪。』所以其苦更重。合而言之，身、口、意三業造罪，自招自感，而成三海，共號業海，其處是也。」昔日聖女耳聞，今親到其處耳。

聖女又問鬼王無毒曰。地獄何在。無毒答曰。三海之內。是大地獄。其數百千。各各差別。所謂大者。具有十八。次有五百。苦毒無量。次有千百。亦無量苦。

聖女問無毒曰：「我只見三海，不審地獄又在何處？」無毒答曰：「三海之內，是大地獄，其數百千，各各差別，種種受苦，獄獄不同。所謂大地獄有十八，上等罪惡所感；次有五百，中等罪惡所感；次有千百，下等罪業所感。隨罪輕重，受苦各有差別。」

聖女又問大鬼王曰。我母死來未久。不知魂神當至何趣。鬼王問聖女曰。菩薩之母。在生習何行業。聖女答曰。我母邪見。譏毀三寶。設或暫信。旋又不敬。死雖日淺。未知生處。

聖女遊地獄，不見生母，乃問大鬼王曰：「我母死來未久，不知其魂神當至何趣？」魂神者，陽神曰魂，陰神曰魄；人死魂不死，魂神隨業受報，聖女恐母墮惡道，故有此問。

鬼王問聖女曰：「菩薩之母，在生習何行業？行業有三，法句經云：『隨其所造業，罪福有果報，惡業墮地獄，善業生天上，高行生善道，得無漏涅槃。』未審菩薩之母，三業之中，屬何業耶？」聖女答言：「我母著邪見，譏毀三寶，但經我時時勸勉三寶功德；勸時則信，勸後還疑，依舊邪見譏毀。我想死雖未久，但計其業必墮惡趣，故吾急欲求知其生處，方可設法挽救。」

無毒問曰。菩薩之母。姓氏何等。聖女答曰。我父我母。俱婆羅門種。父號尸羅善現。母號悅帝利。

此乃地府查姓問名，方可超度之文。

所以我們超度先人，必須寫清楚姓名，及親屬關係，方能按名超拔，若是普利，將功德回向十方孤魂，又不同。如聖女度母，鬼王問曰：「菩薩啊！汝的母親姓什名誰，方可稽查。」聖女答曰：「我父、我母俱婆羅門姓，父號尸羅善現（梵語尸羅，此云性善，即華言善現），母號悅帝利，華言不詳。」婦必隨夫彰名，故先說父次說母。

無毒合掌啟菩薩曰。願聖者卻返本處。無至憂憶悲戀。悅帝利罪女。生天以來。經今三日。云承孝順之子。為母設供修福。布施覺華定自在王如來塔寺。非唯菩薩之母。得脫地獄。應是無間罪人。此日悉得受樂。俱同生訖。鬼王言畢。合掌而退。

此乃一人修福，眾人蒙慶之文。

無毒一聞姓名，合掌歡喜，即時白菩薩曰：「聖者卻返人間本處，不必再憂母、憶母。悅帝利罪女魂神，曾到地府，云承孝順之子，為母設供修福，興法界供，供養覺華定自在王塔寺。供佛之福力，令母罪滅福生，已生天上，經今三日。非獨菩薩之母，仗佛福力，得脫地獄，此日無間罪人，同時仗佛神力，悉同生天，皆得受樂。」鬼王言畢，合掌作禮而退。

婆羅門女。尋如夢歸。悟此事已。便於覺華定自在王如來塔像之前。立弘誓願。願我盡未來劫。應有罪苦眾生。廣設方便。使令解脫。

此乃福能滅罪之文。

凡夫造罪，統統是有漏罪，漏落生死。假如凡夫造福，也是有漏福，漏落生死。所以，有漏福不能滅有漏罪，唯無漏福，不漏落生死，方能滅有漏罪。無漏福，向何處求？向三寶求。例如：聖女供養三寶，仗三寶神力，方能滅阿母之罪。何只阿母，而且又能普及大眾，令地獄同人，同時滅罪，齊生天上。猶如燃燈，不但光明照己，又能照一切人。聖女覺悟，三寶無漏功德，無有自性，無定性之福，周遍法界，能滅法界眾生之罪，又能與法界眾生之福。悟此事已，即刻到覺華定如來塔像，立大弘願，悟理發誓：「願我盡未來劫，所有罪苦眾生，廣設方便，仗三寶無漏之福，令其罪滅福生，乃至皆得解脫。」

佛告文殊師利。時鬼王無毒者。當今財首菩薩是。婆羅門女者。即地藏菩薩是。

此乃結會古今之文。

佛告文殊：「昔日鬼王無毒者，今日天宮無量菩薩中，財首菩薩是。」佛法有七財：一信、二戒、三多聞、四捨、五慧、六慚、七愧。佛法以信為首，華嚴經云：『信為道元功德母，長養一切諸善根。』佛法大海，無信不入。所以『信』心清淨，方能持『戒』，善由『多聞』，聞故能『捨』，捨則生『慧』，有慧才能知『慚』識『愧』，故信為財之首。財首者，十信菩薩之位也。「昔日婆羅門女，因行孝道，感母生天；發大願，解脫罪苦眾生者，今地藏菩薩是。」