茅蓬札記第三輯

圓因法師著

序

1．念佛即是戒定慧

2．持名念佛是大總持

3．學佛最要緊是了生死

4．老老實實念佛

5．念佛是大乘中最近之路

6．持名念佛

7．淨為律教禪密之歸宿

8．發菩提心、一向專念

9．善惡禍福、身自當之

10．念佛發願往生諸佛護行者

11．念佛是大心菩薩之行也

12．「無所住」乃放下一切

13．金剛經淺顯的意義

14．自覺覺他覺行圓滿

15．世人多不自量力行

16．十地菩薩不離念佛

17．等覺菩薩尚須求生西方

18．普勸往生

19．契機之法

20．念佛就是定

21．學佛需身體力行

22．華嚴海眾咸求往生

23．華藏就是極樂

24．佛號是阿伽陀藥

25．念佛消業障之力極大

26．出地獄苦、惟懺悔一門

27．懺悔與淨土法門

28．勤懺消罪

29．懺悔須及時

30．誦經、禮懺

31．護生放生施食得長壽報

32．殺生與放生

33．放生啟人之善心

34．殺生斷佛種性

35．戒殺放生必九品蓮台

36．戒殺放生念佛必隨願往生

37．放生念佛可消三世業障

38．放生功德記

39．佛性自同、殺念自空

40．施食功德

41．夢幻泡影

42．狂心若歇、歇即菩提

43．心離道則神索

44．苦空無常

45．心清意定

46．淡泊明志

47．人性動昏、靜徹

48．心不誠不明

49．心志要苦

50．心平氣和

51．澄心

52．心如止水、學如流水

53．大肚容物

54．待人應事

55．虛心受善

56．眼闊度宏

57．去慾胸淨

58．寡欲則寬、閒

59．果決與因循

60．知足

61．不思

62．厚德

63．毋忘恩

64．待小人宜寬

65．不愧我心

66．論人論己

67．自反

68．好事惹勞

69．占先好勝人非之

70．讓步即便宜

71．培福

72．人倫忍中全

73．責己寡過

74．改過與安心

75．檢過要細心

76．樂道人善

77．躬行怕有玷

78．不躬行受用不得

79．禍福於人

80．茹素好生

81．暴殄天物則禍生

82．知足與忍辱

83．知足知止

84．自重自畏

85．危於多言

86．言人之非招禍

87．說是非乃是非人

88．靜與默

89．守口防心

90．怒是猛虎

91．慾不遏則滔天

92．瞋為功德賊

93．人侮不動色

94．不爭止怨

95．重廉恥

96．處世以退為尚

97．修身、養福

98．縱慾戕身

99．萬惡淫為首

100．百善儉約百惡侈肆

101．忠信篤敬

102．勤能補拙

103．從寬及學厚

104．財大禍子孫

105．治家

106．積善為傳家寶

107．莫以小善而不為

108．言不如做、行須防錯

109．積陰德

110．隱行則顯名

111．心術言行正

112．行善防惡

113．惜福積德

114．善言為良藥

115．積善施恩勿求回報

116．毋口是心非

117．是非之處用耳勿用口

118．不可護短矜長

119．求理與談理

120．不知以為知大愚

121．大才大智

122．智者不露才情

123．聰明者之正邪

124．道德守之以謙

125．心忌滿

126．保身處世待人養心之法

127．性安和省除煩惱

128．臨喜臨怒看涵養

129．修己清心、涉世慎言

130．敬與慎

131．無欲之謂聖

132．聖賢學問之功夫

133．學聖賢克己工夫

134．至誠無妄

135．進德修業要有恆

136．不怕千萬事

137．命生於和暢

138．聖賢之道

139．看破放下

140．富貴福壽之本源

141．自責與相責

142．養德遠害之道

143．普賢菩薩警策

144．唯有業隨身

145．明日歌

146．信為道元功德母

147．守志不二勿雜修

148．念佛治雜念

149．攝歸正念自然有得

150．勿二心

151．記數之法

152．念起即覺、覺之即無

153．境緣從心

154．不斷見思煩惱難逃六道

155．非上上根人宜專修淨土

156．憶佛念佛當來必定見佛

157．真心

158．觀心法門

159．觀心

160．觀身

161．寧可著有

162．空諸所有勿實諸所無

163．念念不已心當自空

164．力修淨業除重業

165．瞋是失佛法之根本

166．心空業空

167．業由己作

168．出生死關

169．信佛是求覺悟

170．佛法貴行

171．以德者為師

172．供佛像

173．塑佛像印經流通

174．智者通達一切

175．親近善知識

176．受戒須護戒

177．以戒為師

178．菩薩大戒

179．勸父母念佛大孝之道

180．堂上有佛二尊不遠求

181．教於始

182．開光

183．圓滿菩提

184．大智度論

185．普賢菩薩行願品

186．不以佛法做人情

187．勿造惡因

188．黃梁一夢

189．清淨光明藏於一念興

190．無生心

191．多求成煩惱

192．佛性無遮

193．法性本同

194．淨土不外求

195．真修

196．心心返照

197．觀自在

198．妙性圓明

199．以真除妄

200．幻景

201．心不外求

202．今生虛度

203．佛性本同

204．動心忍性

205．心如明鏡

206．正君之福

207．般舟三昧

208．持名念佛

序

《累我化生八千次》

《為汝說法四九載》

大慈大悲憫眾生，大喜大捨濟含識，世尊出興於世來來回回八千次，殷勤說法度眾生，就是為了讓眾生，入佛知見，離苦得樂，廣說八萬四千法門，門門皆可使眾生入如來藏，惠以真實之利，實說唯說彌陀本願大海，金剛經：「是法平等，無有高下。」只要契機契理，隨類各得其解。

今之世人多不自量力行，雜修雜學，人云亦云，以多為滿，腳踏兩條船，而不知一門深入，專一入道，自可大開圖解，「一即是多，多即是一。」往往待幽冥使者到來，還在以手指月，終不得月，大集經：末法時修行，惟依念佛法門，才可以得度，了生脫死，淨土法門三根普被，人人都可以去學，何需質疑。

尚書大禹謨：「人心惟危，道心惟微，惟精惟一，允執厥中。」要人們以中道常道，專一修道，孔子為至聖先師，他一生修學求道亦常如是之，才得以成就聖人之德，子口：「十有五而志於學，三十而立，四十而不惑，五十而知天命，六十而耳順，七十從心所欲不踰距。」夫子志於學，就是立定志向學古聖先賢之道，專一決不因為困境而有所改變，天命即知因果關係，耳順乃六根都通達無礙，七十見性，世法如此，佛法修學亦當如此入道，聖人都是如此進德修業，開發本性，更何況我們博具凡夫，怎可不專一入道呢？

上圓下因法師，一生專宗淨土，掩關清修卅十餘載，以年屆九十高齡，弘法利土至今已十年有餘，始終都以一句「阿彌陀佛」，教人老實念佛，不論來者是老少尊卑貧富，不換題目，更以持素，放生，拜八十八佛為助行，師父他老人家，為了讓學佛人，在三藏十二部中直接對症下藥，將經中與淨土有關及一生修學精華，全部提綱挈領，寫成札記，使學人不致瞎子摸象，不知所措，或人以為都是老生常談，不入法味，那知「禪悅為食」之意境呢？一句彌陀聖號，包含三藏十二部，沒有功夫那能意會，論語學而：「學而時習之不亦說乎。」又云：「溫故而知新。」

師父一生行止，不談玄說妙，教導眾生都依據經典，及古來大德所言，「述而不作。」茅蓬札記一、二、三集可為現今修學者之明燈，茅蓬有句對聯，「以戒為師，老實念佛。」八個字看似簡單，但能有幾人能依教奉行，終身不渝，值得學佛人深深去體會，佛法難聞，中國難生，今何其有幸，已聞已生，勇往直前，勿再讓幻化外境所轉，「朝聞道夕死可矣。」「君子謀道不謀食……憂迫不憂貧。」發菩提心，一向專念，諸佛菩薩擁護行者。

常常有人遇到逆境，到茅蓬請示師父。師父常問來者，持淨素了沒，花素不夠圓滿，發起慈悲之心，才能消災免難、加上放生，常常都可以得到不可思議之功德，大陸四川有一殺碑：「天生萬物以養人，人無一恩以報天，殺、殺、殺、殺、殺、殺、殺。」聞此句怎不令人心悲，天地以德澤來函養包容人與萬物，而入即從未去體會天地之德，終其一生都在殺取天地萬物乃至相殘，人常嘆老天待我不分，那天地又同誰訴說不公？法華：「三界猶如火宅。」無量壽經：「可憐愍者。」欲離六道，唯有持名念佛一途，萬修萬人去。

南 無 阿 彌 陀 佛

1．念佛即是戒定慧

蓮池大師曰：

大藏經所詮者，不過戒定慧而已。念佛即是戒定慧，何必隨文逐字，閱此藏經。光陰迅速，命不堅久。願諸人以淨業為急務。

2．持名念佛是大總持

靈峰大師云：

一句佛號念熟則三藏十二部極則道理都在裏許；十七百部公案，向上機關，都在裏許，三千威儀，八萬細行，三聚淨戒，亦在裏許。又云：真能念佛，不妄想馳逐，即大禪定，可見持名是大總持，圓滿一切功德。

3．學佛最要緊是了生死

雪廬老人言：

學佛最要緊是了生死，不了生死，將三藏十二部倒著念，會背，也沒有用。

4．老老實實念佛

奉勸諸位，總要老老實實的念佛求生西方，才不辜負如來說這個上成佛道，下化眾生，成始成終的總持法門。

《印祖法語》

5．念佛是大乘中最近之路

古德云：

成佛近路是大乘，大乘中，禪是近路，禪與淨相比，念佛是最近之路。

6．持名念佛

觀佛三昧經云：

「佛告父王，諸佛本德，真如實相等，非凡夫所行境界。故勸父王念佛也。」由上可見，念佛法門於諸法中稱為徑路，而四種念佛中，持名念佛更為方便究竟，故稱為徑中之徑。

7．淨為律教禪密之歸宿

印光大師說：淨為律教禪密之歸宿，如百川萬流悉歸大海。以淨土法門乃十方諸佛，上成佛道，下化眾生，成始成終之法門。

8．發菩提心、一向專念

疏鈔云：「齊諸聖於片言，越三祇於一念。」極圓極頓至簡至易，故知發菩提心，一向專念，不但為無量壽經之綱宗，實亦為一大藏之指歸也。

9．善惡禍福、身自當之

無量壽經云：

天地之間，五道分明，善惡報應，禍福相承，身自當之，無誰代者。

10．念佛發願往生諸佛護行者

十往生經云：佛言，若有眾生者念阿彌陀佛，願往生者，彼佛即遣二十五菩薩擁護行者，若行若坐，若住若臥，一切時一切處，不令惡鬼惡神，得其便也。

11．念佛是大心菩薩之行也

憨山大師云：以念佛而消妄想，以慈悲而轉貪瞋，以柔和而化強暴，以謙光而折我慢，如此則是大悲心菩薩之行也。

12．「無所住」乃放下一切

放下一切，即是「無所住」，一句佛號聲聲相續，即是「生其心」。倘欲抽減念佛以習定，則更是大錯。

《谷響集》

13．金剛經淺顯的意義

金剛經淺顯的意義～

金剛經，是指導我們要做到三心不住，四相皆空，破除我執、法執，而又不著空的境界，同時還要我們能夠運作應無所住而生其心的妙用，去廣修六度萬行。

14．自覺覺他覺行圓滿

無量壽經云：「假令供養恆沙聖，不如堅勇求正覺。」說明自度求往生重要，自己要有往生的把握，才可以發心廣度眾生，往生沒把握，則多念佛要緊，度眾生要有緣份與能力，有了戒定慧及六度的基礎，修學普賢十願，才能得利益，若往生沒把握，弘法利生的事少做，否則會耽誤往生。

15．世人多不自量力行

印光大師法語～

世有多不自量力人，往往以菩薩所行之事，直引為己任，而不知自己在苦海中未出，何能遍救苦海之人。

16．十地菩薩不離念佛

華嚴經云：「十地菩薩始終不離念佛。」惟有真實的智慧才選擇此法門。

17．等覺菩薩尚須求生西方

等覺菩薩，欲求圓滿佛果，尚須求生西方，何況我等凡夫業障深重，倘不致力於此，是捨易而求難，可惑之甚矣。

《印祖法語》

18．普勸往生

諸大菩薩普勸往生～

華嚴法華等諸大乘經，文殊、普賢等諸大菩薩，馬鳴、龍樹等諸大祖師，悉皆顯闡讚導，普勸往生。

19．契機之法

善導大師說：「若欲學解，從凡夫地乃至佛地，一切諸法，無不當學。若欲學行，當擇其契理契機之一法，專精致力，方能速證實益，否則經劫至劫，當難出離。」所謂契機之法，自然無過於求生淨土。

20．念佛就是定

祖師大德常勉初學者，不要涉獵許多經典，也不應該聽很多人講經說法，看多聽多，你的妄念就多，變成所知障，障礙你的本性，障礙你的智慧，教我們一門深入修定，八萬法門門門修定，念阿彌陀佛是修定。

21．學佛需身體力行

學佛必須往自己身上體會，才能受用，如果光只在文字上摸索，黑的字，白的紙，本身的習氣絲毫不除，這只是「依人解義，三世佛冤。」

22．華嚴海眾咸求往生

華嚴一經，王於三藏，末後一著，歸重願王，華嚴海眾，悉證法身，咸求往生，企圓佛果，吾何人斯，敢不景從。

《嘉言錄》

23．華藏就是極樂

淨修捷要說：

「大日遮那，同歸光壽，華藏密嚴，不離極樂。」毘盧就是彌陀，華藏就是極樂。

24．佛號是阿伽陀藥

佛號是一帖萬病總治的阿伽陀藥，念佛若三心二意不肯相信服用，最高明的神醫大國手，也無可奈何。

《摘自明倫》

25．念佛消業障之力極大

念佛法門，雖為求生淨土，了脫生死而設，但其消業障之力，極其鉅大。

《印祖法語》

26．出地獄苦、惟懺悔一門

地獄眾生以苦逼，一稱佛名，得生淨土，何況現前禮敬諸佛，以同體大悲感應加庇，故其出苦之要，無越懺悔一門矣。

《憨山老人夢遊集1053頁》

27．懺悔與淨土法門

懺悔與淨土法門～

發露懺悔，於淨土法門，最易相應，所謂心淨則國土淨也。然既知非，又肯發露懺悔，必須改過遷善，若不改過遷善，則所謂懺悔者，仍是空談，不得實益。

《印光大師全集》

28．勤懺消罪

勤懺消罪～

人身易失，定業難逃，惟望哲人志士，深信不疑，趁此一息尚存，可懺彌天之惡，如其作輟因循，百年如箭，一到四大分張之際，懊悔寧有濟於事耶。

《感應篇》

29．懺悔須及時

懺悔須及時～

善根在者轉生，惡貫盈者墮獄，懺悔須及未死時，死後無著力處矣。

《草堂警句》

30．誦經、禮懺

誦經、禮懺～

誦經要體佛心，禮懺要明己過。佛心者，大慈悲是；己過者，殺業是。不行慈悲，不斷殺業，經懺雖多，功德亦少。

《雲棲法彙》

31．護生放生施食得長壽報

大藏經曰：

人不殺生，愛護物命，及放生施食，得長壽報。

32．殺生與放生

殺生與放生～

殺生即殺自心未來諸佛，放生即放自心未來諸佛。若放自心未來諸佛，即真念佛三昧，是恆轉法華經百千萬億部也。

《靈峰宗論卷六之三953頁》

33．放生啟人之善心

印祖云：

放生一事，原為啟發現未來人之善心，以期戒殺喫素，普令含識各得其所，各盡天年。近之則息殺因，遠之則滅殺果，小之則全吾心之純仁，大之則弭世界之殺劫，且勿以為不急之務，而漠然置之也。

34．殺生斷佛種性

節自憨山老人夢遊集

放生文～

生自生矣，何以放為，又何以放生為佛事耶。斐休有言曰：血氣之屬，必有知，凡有知者必同體。故蠢動含靈，皆有佛性，以性即佛故，殺者，即為殺佛；非曰殺佛，謂殺生者，無慈悲心，即為斷佛種性矣。

35．戒殺放生必九品蓮台

淨業三福，慈心不殺，實居其一，今能不殺，又放其生。即放其生，又以法濟，令生淨土。如是用心，報滿之時，九品蓮台高步無疑矣。

《淨業良導》

36．戒殺放生念佛必隨願往生

蓮池大師曰：

我今哀告世人，普勸戒殺。更能隨力放生，加持念佛，不但增崇福德，必當隨願往生，永脫輪迴，功德無量。

37．放生念佛可消三世業障

金剛上師諾那呼圖克圖說：

放生時，念阿彌陀佛，或念觀世音聖號，或持咒，並代眾生發願，則能消過去現在未來一切業障，來世可轉生為種有善根之人身，便可修佛成道，有無量不可思議功德。

38．放生功德記

放生功德記～

佛說法身非身，以眾生為生，菩薩妙行，以度生為行，故總萬行以六度，而首之以檀（布施）。然住相布施，如來所呵，以其物我未忘，不能平等一視，所作之功，多成有漏，如仰箭射空。固其所以，惟其離相之行，體合真空，即種種莊嚴，無踰放生功德為最。何也，以彼胎卵濕化，蠢動蛸翹，一以佛性視之，愍其沉淪苦道，而必拯之刀砧火鑊，捐靡焦腐之地。一旦出其籠繫，置之飛空潛淵，優遊極樂之鄉，慈出無緣，悲非愛見，同體等觀，了無一念望報之心，故其功德福量，猶如虛空，不可思議，豈非最上殊勝妙行者乎。

39．佛性自同、殺念自空

因果報應，捷如影響，根若不生，枝從何長？業有多種，以殺為先，好生惡死，彼此皆然，軀殼雖異，佛性是同，但平等觀，殺念自空。

《憨山者人夢遊集卷三六1955 頁》

40．施食功德

施食功德～

佛說像決疑經云：

若人於阿僧祇身供養十方諸佛，並諸菩薩及聲聞眾，不如有人施畜生一口飲食，其福勝彼百千萬倍無量無邊。

41．夢幻泡影

夢幻泡影，露電陽燄；

鏡像水月，乾城芭蕉。

此十種喻，為入道基本，知之者希。

憨山大師

42．狂心若歇、歇即菩提

知幻即離，離幻即覺，

狂心若歇，歇即菩提。

43．心離道則神索

魚離水則身枯，心離道則神索。

44．苦空無常

欲知世味，須嚐膽；

不識人性，且看花。

45．心清意定

心清，水月現，

意定，天無雲。

46．淡泊明志

淡泊以明志，寧靜以致遠。

47．人性動昏、靜徹

燈動則不能照物，水動則不能鑑物。

人性亦然

動則萬理皆昏，靜則萬理皆徹。

48．心不誠不明

心不誠不明，性不靜不定。

精不聚不完，神不凝不逸。

《憨山大師》

49．心志要苦

心志要苦，意趣要樂，

氣度要宏，言動要謹。

50．心平氣和

意粗心躁，一事無成。

心平氣和，千祥駢集。

51．澄心

明鏡止水以澄心，泰山喬嶽以立身。

52．心如止水、學如流水

何思何慮，居心當如止水；

勿肋勿忘，為學當如流水。

53．大肚容物

大著肚皮容物，立定腳跟做人。

54．待人應事

青天白日以應事，霽月光風以待人。

55．虛心受善

大其心，容天下之物；

虛其心，受天下之善。

56．眼闊度宏

眼界要闊，度量要宏。

57．去慾胸淨

觀雲天，則眼界寬；

去嗜慾，則胸懷淨。

58．寡欲則寬、閒

人之心胸多欲則窄，寡欲則寬；

人之心境多欲則忙，寡欲則閒。

59．果決與因循

果決人似忙，心中常有餘閒。

因循人似閒，心中常有餘忙。

60．知足

要足何時足，知足便足；

求閒不得閒，偷閒即閒。

61．不思

路休不看就走，人休不擇就交。

話休不思就說，事休不算就做。

62．厚德

能容小人，是大人；

能培薄德，是厚德。

63．毋忘恩

毋以小嫌，疏至戚；

民以新怨，忘舊恩。

64．待小人宜寬

待小人宜寬，防小人宜嚴。

65．不愧我心

豈能盡人意，但求不愧我心。

66．論人論己

臨事須替別人想，論人先將自己想。

67．自反

不自反者，看不出一身病痛；

不耐煩者，做不成一件事業。

68．好事惹勞

四海和平之福，只是隨緣；

一生牽惹之勞，總因好事。

69．占先好勝人非之

步步占先者，必有人以擠之。

事事爭勝者，必有人以挫之。

70．讓步即便宜

學一分讓步，討一分便宜；

去一分奢侈，少一分罪過。

71．培福

學一分退讓，討一分便宜；

增一分享用，減一分福澤。

72．人倫忍中全

世事每從讓處好，人倫常在忍中全。

73．責己寡過

以責人之心責己則寡過。

74．改過與安心

能改過，則天地不怒；

能安份，則鬼神無權。

75．檢過要細心

怒則實力消融，過則細心檢點。

76．樂道人善

喜聞人過，不若喜聞己過；

樂道己善，何如樂道人善。

77．躬行怕有玷

只怕躬身有玷，不怕禍患神鬼。

78．不躬行受用不得

不躬行，便如水行得車，陸行得舟，一毫受用不得。

79．禍福於人

天欲禍人先以微福驕之；

天欲福人先以微禍儆之。

80．茹素好生

茹素雖佛氏教也，好生非上天意乎。

81．暴殄天物則禍生

暴殄天物者，必有禍生；

輕賤五穀者，多遭雷擊。

《蓮池大師全集》

82．知足與忍辱

能知足者，天不能貧；

能忍辱者，天不能禍。

83．知足知止

知足常足，終身不辱；

知止常止，終身不恥。

84．自重自畏

不自重者，取辱；

不自畏者，招禍。

85．危於多言

安莫安於知足，危莫危於多言；

貴莫貴於無求，賤莫賤於多欲。

86．言人之非招禍

惡莫大於縱己之欲；

禍莫大於言人之非。

87．說是非乃是非人

是非終日有，不信自然無，

來說是非者，便是是非人。

88．靜與默

靜坐然後知平日之氣浮；

守默然後知平日之言躁。

89．守口防心

群居守口，獨坐防心。

90．怒是猛虎

怒是猛虎，慾是深淵。

91．慾不遏則滔天

忿如火不遏，則燎原；

慾如水不遏，則滔天。

92．瞋為功德賊

古云：瞋火為劫功德賊，最能燒人善根，可為善怒者切戒。

93．人侮不動色

受人之侮，不動於色。

94．不爭止怨

何以息謗，曰無辯；

何於止怨，曰不爭。

95．重廉恥

護體面，不如重廉恥。

96．處世以退為尚

律身惟廉為宜，處世以退為尚。

97．修身、養福

靜以修身，儉以養福；

入則篤行，出則友賢。

98．縱慾戕身

肆傲者納侮，諱過者長惡；

貪利者害己，縱慾者戕生。

99．萬惡淫為首

萬惡淫為首，死路不可走。

100．百善儉約百惡侈肆

儉則約，約則百善俱興；

侈則肆，肆則百惡俱縱。

101．忠信篤敬

以忠信篤敬為修持，

以作善降祥為受用。

102．勤能補拙

勤能補拙，儉以養廉。

103．從寬及學厚

富貴家不肯從寬，必遭橫禍；

聰明人不肯學厚，必歿天年。

104．財大禍子孫

財也大，產也大，

後代子孫禍也大。

105．治家

治家，量入為出；

幹好事，則仗義輕財。

106．積善為傳家寶

勤儉傳家之本，積善傳家之寶。

107．莫以小善而不為

莫以小善而不為，滴水雖微，漸盈大器。

108．言不如做、行須防錯

終日說善言，不如做了一件；

終日行善事，須防錯了一樁。

109．積陰德

陰功須向生前積；

孽債休教身後還。

110．隱行則顯名

有陰德者，必有陽報；

有隱行者，必有顯名。

111．心術言行正

心術不可得罪於天地；

言行要好樣與兒孫。

112．行善防惡

行善如春園之草，不見其長，日有所增。

行惡如磨刀之石，不見其消，日有所損。

113．惜福積德

吾本薄福，宜行惜福事；

吾本薄福，宜行積德事。

114．善言為良藥

憫濟人窮，雖分文升合，亦是福田。

樂與人善，即隻字片言，皆為良藥。

115．積善施恩勿求回報

積善，而望報於天者，無福。

施恩，而求於人者，無德。

116．毋口是心非

毋幸災樂禍，毋口是心非。

117．是非之處用耳勿用口

是非窩裏，人用口，我用耳；

熱鬧場中，人向前，我落後。

118．不可護短矜長

短不可護，護則終短；

長不可衿，衿則不長。

119．求理與談理

求理，須令自家胸中點頭；

談理，須令人家胸中點頭。

120．不知以為知大愚

強不知以為知，此乃大愚；

本無事而生事，是謂薄福。

121．大才大智

有才而性緩，定屬大才；

有智而氣和，斯謂大智。

122．智者不露才情

有作用者，器宇定是不凡；

有智慧者，才情決然不露。

123．聰明者之正邪

聰明用於正路，愈聰明愈好；

聰明用於邪路，愈聰明愈謬。

124．道德守之以謙

聰明睿知，守之以愚；

道德隆重，守之以謙。

125．心忌滿

心，忌滿；

氣，忌盛；

才，忌露。

126．保身處世待人養心之法

謙退是保身第一法，

安詳是處事第一法，

涵養是待人第一法，

恬淡是養心第一法。

127．性安和省除煩惱

涵養沖虛，便是身世學問；

省除煩惱，何等心性安和。

128．臨喜臨怒看涵養

大事難事，看擔當；

逆境順境，看襟度；

臨喜臨怒，看涵養。

129．修己清心、涉世慎言

修己以清心為要，

涉世以慎言為先。

130．敬與慎

敬，為千聖授受真源；

慎，乃百年提撕緊鑰。

131．無欲之謂聖

無欲，之謂聖；

寡欲，之謂賢。

132．聖賢學問之功夫

收吾本心在腔子裏，是聖賢第一等學問；

盡吾本分在素位中，是聖賢第一等工夫。

133．學聖賢克己工夫

觀天地生物氣象，

學聖賢克己工夫。

134．至誠無妄

下手處是自強不息，

成就處是至誠無妄。

135．進德修業要有恆

一番覺悟，一番長進，

進道入德，莫要於有恆。

136．不怕千萬事

日日行，不怕千萬里；

常常做，不怕千萬事。

137．命生於和暢

道生於安靜，德生於卑退；

福生於清儉，命生於和暢。

138．聖賢之道

以聖賢之道教人易，以聖賢之道治己難；

以聖賢之道出口易，以聖賢之道躬身難；

以聖賢之道奮始易，以聖賢之道克終難。

139．看破放下

世俗煩惱處，要耐得下；

世事紛擾處，要閒得下；

胸懷牽纏處，要割得下；

境地濃艷處，要淡得下；

意氣忿怒處，要降得下。

140．富貴福壽之本源

隻字必惜貴之根也，

粒米必惜富之源也，

片言必謹福之基也，

微命必護壽之本也。

141．自責與相責

自責與相責～

呂新吾先生曰：「各自責，則天清地靈，各相責，則天翻地覆。」此語饒有餘味。所當深坑，人真能反己，則天下無不可處之人，無不可處之事矣。

142．養德遠害之道

菜根譚云：

不責人小過，不發人陰私，不念人舊惡。三者可以養德，亦可以遠害。

143．普賢菩薩警策

普賢菩薩警策～

是日已過，命亦隨減，

如少水魚，斯有何樂，

當勤精進，如救頭燃，

但念無常，慎勿放逸。

144．唯有業隨身

古德云：「一日無常到，方知夢裏人，萬般將不去，唯有業隨身。」一旦大限到來，此身猶是棄物，況身外者乎，靜心思之，方知大夢一場。

145．明日歌

明日歌～

明日復明天，明日何其多，我生待明日，萬事成蹉跎。世人若被明日累，春去秋來老將至。朝看水東流，暮看日西墜，百年明日有幾何？請君聽我「明日歌」。

146．信為道元功德母

華嚴經曰：

信為道德功德母，長養一切諸善根，

斷除疑網出愛河，開示涅槃無上道。

147．守志不二勿雜修

蓮池大師云：

念佛者，守志不二，勿因三昧難成，而輒改修餘行。先儒有言，不可以仁之難熟，而甘為他道之有成，此之謂也。

148．念佛治雜念

古德云：雜念是病，念佛是藥。念佛是正治雜念，而不能治者，因念不親切也，念起時，即用心加功念佛，字字句句，精一不二，雜念自息矣。

149．攝歸正念自然有得

蓮池大師說：人生閒忙亦有分定，必待極閒而後辦道，終無日矣。忙裏取閒，得一時空，便收拾散亂之心，攝歸正念，久久自然有得。

150．勿二心

家有一心，有錢買金，

家有二心，無錢買針。

151．記數之法

記數之法，普被三根，上根不礙記，下根必須記，故總以數期之。俾利者即此打成一片，鈍者亦不失緣因善根。倘託言事理一如，不須記數，恐上智少，下愚多，不至忘失者幾希矣。

152．念起即覺、覺之即無

起信論云：

心若馳散，即便攝來，令住正念，念起即覺，覺之即無，修行妙門，惟在於此。

153．境緣從心

四祖曰：

境緣無好醜，好醜從心起，

心若不強名，妄情從何起。

154．不斷見思煩惱難逃六道

雖徹悟禪宗，明心見性，而見思煩惱不易斷除，直需歷緣鍛鍊，令其淨盡無餘，而後分段生死，乃可出離，未能淨盡，六道輪迴，亦依舊難逃。

《印祖法語》

155．非上上根人宜專修淨土

奉勸世之善士，聰明利根，有志出生死者，當自量根器，參禪固是向上一著，以此乃佛祖專為上上根人說。在諸人試自檢點，果是上上根人否，果能一一頓悟否，果能當下便了百劫生死否，如其非上上，即宜量自己力，專心修淨土門，回向西方極樂，永捨娑婆之苦。

《憨山老人夢遊集》

156．憶佛念佛當來必定見佛

但觀一句阿彌佛，念念心中常不斷。

若能念念最分明，即與彌陀親見面，

只想淨土在目前，日用頭頭無缺欠，

佛土全收一念中，便自往生真方便，

只在了了分明時，不可更起差別見。

157．真心

遠公曰：

心為一身之主，萬行之本。心不妙悟，妄情自生。妄情既生，見理不明，是非謬亂。所以治心，須求妙悟，悟則神和氣靜，容敬色莊，妄想情慮，皆融為真心矣。

158．觀心法門

觀心，第一微妙門也。夫心為一身之主，萬行之本。心不明，欲身正，而行端者鮮矣。是故世間一切種種苦惱，皆從妄想顛倒所生，若顛倒不生，則生無生矣，無生則雖生而無生。生而無生，則念亦無念，無念則顛倒何起。

《憨山大師》

159．觀心

觀心～

此心本無形，視之不可見，起滅了無端，迅若空中電。

妄想逐塵勞，渴鹿奔陽燄，堪嗟今古人，都壓良為賤。

160．觀身

觀身～

是身如水泡，乍見亦不久，痴兒以為珠，取之不盈手。

況復於此中，多貪為罪藪，唯知眼觀身，畢竟何所有。

161．寧可著有

寧可著有，不可著空。以著有，雖不能圓悟佛性，尚有修持之功；著空，則撥無因果，成斷滅見，壞亂佛法，貽誤眾生，其禍之大，不可言喻矣。

《印祖法語》

162．空諸所有勿實諸所無

憨山大師云：

但願空諸所有，切勿實施所無。此語不獨為老龐家傳之秘，佛祖皆然。

163．念念不已心當自空

龐老云：十方同聚會，個個學無為。此是選佛場，心空及第歸。未能空心，且勤念佛，念念不已，心當自空。

164．力修淨業除重業

博地凡夫，逆境來時，常起煩燥心，怨天尤人，或謂因果虛幻，佛法不靈。殊不知，多生多劫以來，所造惡業均須償報，今日疾病纏綿，貧苦交道正為消償舊業，減輕業障，如是存心，則能隨遇而安，痛念身為苦本，極生厭離，力修淨業，誓求往生。

《明倫》

165．瞋是失佛法之根本

「瞋」是失佛法的根本，墮惡道因緣，善心之大賊。種種惡口之府藏。

166．心空業空

心空業空～

夫病從身生，身從業生，業從心生，心空則業空，業空則身空。身且空，病安從生。

《雲棲法彙》

167．業由己作

華嚴經云：

刀兵饑饉，疾病死喪，人禍天刑，種種受報，由此而言，可見總是自業所招，非由他作，然趨避介於一念，堂獄在只在目前，若果有人，實修諸善，而得惡報者，必無是處。

168．出生死關

出生死關～

世之聰明之士，生來但知世間功名富，妻子愛戀之樂，以為人生在世，止此而已。不知大過於此者，古之豪傑之士，直出生死者無他，特看破此耳。

169．信佛是求覺悟

一般人都說，心好就好，何必學佛？雪公云：一切眾生貪瞋痴充滿，何能誇心好？日日口說妄語、綺語，身作殺、盜（不與取）邪淫等，何可自贊是好人？信佛正是求覺悟，不學佛焉有清醒之日？

170．佛法貴行

佛法貴行，不貴不行。但能勤行，縱寡聞，亦先入道。

《大智度論》

171．以德者為師

蓮池大師云：

從師，非只要學文藝，要以德行為本，但教我以文藝，而不教我以德行者，非賢師也。若遇賢師，須視如父母，敬如神明，終身依附也。

172．供佛像

雪公老人云：凡皈依三寶，修學佛法者，平素只許供奉佛像，以明專一，家中不能佛神雜供，要知佛尊神卑，不能同列。

173．塑佛像印經流通

裝塑佛像，則幽顯蒙益；

印造經書，則法道流通。

174．智者通達一切

李老居士說：

智慧愈磨練愈崇高，進而能通達一切。至於禮貌，對人愈恭敬謙卑，人家對你也就愈發尊敬。

175．親近善知識

蕅益大師云：「其人雖智淺，而信戒見地穩者，應親近之人。其人智深，見地不正，而非戒者，不應近之。」

176．受戒須護戒

十住毗婆沙論云：

若受佛戒，不能護持，則欺諸佛，是污佛家。」身為佛弟子，不可不深思警醒。

177．以戒為師

雪公言：

三藏十二部，以戒為主，佛不在世，以戒為師。一般世俗認為戒束縛人，殊不知戒之結果又名「甘露」，能治百病 ，想消罪業，以戒薰心，乃為最上法。

178．菩薩大戒

李老居士說：菩薩大戒，豈可隨便，以前皆是先受五戒。即五戒論，尚有少分，多分，滿分之別，要在真實能持，不在虛有此名，可想其鄭重矣。受五戒者，行持一二年後，而無犯破，乃可進受菩薩大戒。

179．勸父母念佛大孝之道

蓮池大師云：

人之於父母，服勞奉養以安之，孝也，立身行道以顯之，大孝也，勸以念佛法門，俾得生淨土，大孝之大孝也。

180．堂上有佛二尊不遠求

彌勒佛曰：

堂上有佛二尊，惱恨世人不識，不用金彩裝成，非是旃檀雕刻，即今現在雙親，就是釋迦彌勒，若能誠敬得他，何用別求功德。

181．教於始

古語云：教婦初來，教兒嬰孩，以其習與性成，故當謹之於始也，天下之治亂，皆基於此，切勿以為老僧腐談，無關緊要也。

182．開光

開光～

佛陀自有光明，遍照大千，豈有佛光，待人而開？今則多主開光，不過順俗而已，實則開與不開無關宏旨，只求供者心誠，佛像自然放光。

《明倫》

183．圓滿菩提

涅槃經曰：佛說修一善心，破百種惡，如少火能燒一切故，知萬善皆從一念好樂而生，全體善心而現，圓滿菩提，常樂妙果。

184．大智度論

大智度論云：

具縛凡夫，有大悲心願生惡世，救苦眾生者，無有是處。何以故？惡世界煩惱強，自無忍力，心隨境轉，聲色所縛，自墮三途，焉能救眾生？

185．普賢菩薩行願品

普賢菩薩行願品曰：

若令眾生歡喜，則一切如來歡喜，何以故？諸佛如來，以大悲心而為體，故因於眾生而起大悲，因於大悲生菩提心，因菩提心成等正覺。眾生至愛者生命，諸佛至愛者眾生，能救眾身命，則能成就諸佛心願，由此觀之，諸佛菩薩，千言萬語，無非救人救眾生之苦。

186．不以佛法做人情

古人云：

寧可己身墮地獄，不以佛法作人情。

187．勿造惡因

勿造惡因～

怨毒糾結，變端百出，至三生之後而未已，其亦慎勿造因哉。

《草堂警句》

188．黃梁一夢

紅燭燒殘，萬念自然灰冷；

黃梁夢破，一身亦似浮雲。

《菜根譚》

189．清淨光明藏於一念興

世事一局棋，著著爭勝負；

黑白未分前，幾個能惺悟。

清淨光明藏，俄然一念興；

無邊生死海，盡向此中生。

190．無生心

世事忽如夢，人情空若雲；

誰知塵市裡，心靜即離群。

一片無生心，全彰放生處；

令彼鱗甲類，盡蹋無生路。

191．多求成煩惱

舉世要求多，求多轉生惱；

唯有知足心，便是如意寶。

妄想沉淪趣，清心解脫場；

迴光時返照，見面禮空王。

192．佛性無遮

可惜清涼心地，無端迸出貪瞋；

霹靂心中火起，燒殘自性天真。

明明佛性本無遮，自是從前一念差；

失腳久沉生死海，這回切莫負蓮華。

193．法性本同

大海一滴水，具足百川味，

法性本自同，昧者見各異。

一片閒田地，多為蕪草侵；

但能時割卻，便是出塵心。

194．淨土不外求

淨土原來不外求，當人一念要知休；

回觀妄念消融處，便是西方第一籌。

初因愛念感娑婆，淨土應須出愛河，

要得蓮華為父母，全憑念念見彌陀。

195．真修

幻海無涯沒盡頭，塵勞妄想幾時休

應知世相空中電，須知人生水上漚

唯攝一心歸淨土，全憑萬行作真修

目前總是菩提路，念念常登般若舟

196．心心返照

妄想馳逐，究竟無益。諦審思維，死生迅速。

生死來往，大夢冥冥。但隨業轉，如不有生。

有生不著，須從夢覺，醒眼看來，無繩自縛。

念念迴光，心心返照，但不隨情，是名要妙。

197．觀自在

六塵境界，如夢聚寶，無量貪求，一覺便了，音聲色相，風月行空。

於斯不著，豈是盲聾。以此處世，有何掛礙，身雖凡夫，名觀自在。

198．妙性圓明

妙性圓明自本真，從來皎潔絕纖塵。

不教妄染輕遮障，便是超凡大力人。

四大久觀如泡影，病魔何處可潛蹤，

古人自有安閒法，只在無生一念中。

199．以真除妄

心本光明，欲蔽故暗，天然之體，隨情耗散。

今欲正之，袪慾制情，一真既復，諸妄不生。

200．幻景

舞衫歌扇，儀態萬方，彈指繁華，終隨逝水，茫茫回首，舊事皆空，豈但海市蜃樓，為頃刻幻景哉。

201．心不外求

身心一片似冰壺，試看其中是有無，

妄想不來消息斷，何須此外覓工夫。

此心不必外邊求，只在當人一念休，

身世但從空處著，恰如湛海一浮漚。

202．今生虛度

光陰有限頻頻覺，妄想無邊念念除，

淨土蓮華禪水灌，心田愛草慧刀鋤。

百千萬劫俱空度，莫使今生又涉虛。

203．佛性本同

因果報應，捷如影響，根若不生，枝從何長？

業有多種，以殺以重。好生惡死，彼此皆然。

軀殼雖異，佛性是同，但平等觀，殺業自空。

204．動心忍性

人遇拂亂之事，愈當動心忍性，增益所不能，所以行有窒礙處，必思有以通之，則智益明。

205．心如明鏡

人心如穀種，滿腔都是生意，物欲錮之而滯矣。然而生意未嘗不在也，疏之而已耳。

人心如明鏡，本體渾是光明，習染熏之而暗已，然而明體未嘗不存也，拭之而已耳。

206．正君之福

今世之所享，皆前世之所積，日中必昃，月盈必虧，有所不足，正君之福。

《草堂警句》

207．般舟三昧

般舟三昧非今人所能行，汝作此說，其好高務勝耶？抑真為生死耶？如真為生死，當依凡夫通行之法，若薄地凡夫，妄擬效過量聖人所行之法，則必至著魔退道，且請息此念，庶可得益耳。

《印祖復恆慚法師》

208．持名念佛

印光大師云：

「切不可謂持名一法淺近，捨之而修觀像、觀相等法，夫四種念佛，唯持名最契機，持至一心不亂，實相妙理，全體顯露，西方妙境，徹底圓彰，即持名而親證實相，不作觀而徹見西方，今人教理觀法，皆不分明，若修觀想、實相，或至著魔，弄巧成拙，求昇反墮，宜修易行之行，自感至妙之果矣。」